Beta 14. maja 2018. 19:50\nNačelnici nemačke i britanske kontraobaveštajne službe, kao i visoki bezbednosni zvaničnici EU i NATO, označili su Moskvu kao glavni izvor hibridnih pretnji za Evropu, navodeći pokušaje manipulacije izborima, kradjom osetljivih podataka i navodni pokušaj državnog udara u Crnoj Gori. Pored toga, navedeno je i trovanje nekadašnjeg špijuna u Velikoj Britaniji, za šta je London optužio Rusiju.\n„Naše poštovanje prema ruskom narodu (…) ne može i ne sme da nas spreči da se suprotstavimo očiglednim kršenjima medjunarodnog prava koje čini Kremlj“, rekao je u Berlinu šef britanske MI5 Endrju Parker\nParker je rekao da je trovanje bivšeg dvostrukog agenta Sergeja Skripalja i njegove ćerke u Solsberiju bilo odmah praćeno ruskim pokušajima da prebace krivicu, što je, prema Parkeru, rezultiralo s najmanje 30 alternativnih teorija o napadu koje su izneli ruska vlada i mediji.\n„Kakve god besmislice da smisle, slučaj je jasan“, rekao je Parker.\nOn je kasnije novinarima rekao da je slučaj, otkako je britanska vlada informisala saveznike o ruskoj umešanosti, „samo postao jači“.\nŠef nemačke službe BfV Hans-Georg Masen rekao je da njegova agencija krivi ruske vlasti za sprovodjenje konstantnih sajbernapada u cilju kradje podataka koji bi se kasnije koristili u budućim obaveštajnim kampanjama, poput objavljivanja elektronske pošte Nacionalnog komiteta američke Demokratske partije pre izbora 2016.\nMasen je rekao da su vlasti posebno zabrinute zbog mogućeg finansiranja ekstremističkih grupa čiji cilj je podela evropskih društava, i pozvao na veću svest o hibridnim napadima da bi im se moglo suprotstaviti.\nEvropski komesar za bezbednost Džulijan King upozorio je da su društvene mreže umnogome povećale kapacitet država da šire dezinformacije, a kao primer je naveo nedavna otkrića o firmi Kembridž analitika i njenom prikupljanju podataka korisnika Fejsbuka da bi uticala na izbore.\nKing je upozorio na pretnje koje bi u budućnosti mogli predstavljati lažni snimci koji se ni po čemu ne razlikuju od pravih, što je nazvao „smrtonosnim oružjem masovnih dezinformacija“, i rekao da društva moraju pronaći način da postanu otporna.\nPrema njegovim rečima, Evropska komisija radi sa društvenim mrežama, poput Fejsbuka i Tvitera, na boljem informisanju korisnika o tome zašto vide odredjene sadržaje i ko te sadržaje plaća da bi ih zaštitili od kampanja dezinformacija koje sprovode strane grupe ili vlade.\nPomoćnik generalnog sekretara NATO za obaveštajna pitanja i bezbednost Arnt Frejtag fon Loringhofen rekao je da cena za pokretanje hibridnih napada mora porasti, navodeći kao primer proterivanje 150 ruskih diplomata iz Velike Britanije i savezničkih zemalja posle trovanja Skripalja.\nŠefovi obaveštajnih službi su naveli da islamski ekstremizam i dalje predstavlja pretnju i izrazili potrebu za blisku saradnju evropskih službi iako London sledeće godine napušta EU.\nŠef MI5 Parker je rekao da su britanske službe sprečile 12 terorističkih zavera od napada na britanski parlament u martu prošle godine.\n„Ostajemo bezrezervno i apsolutno posvećeni saradnji s evropskim partnerima“, rekao je Parker.\nUpitan da li su dezinformacije igrale ulogu u referendumu o Bregzitu, Parker je rekao da „nema informacija da je rezultat odlučen spoljnim uticajima“. On je odbio da kaže dali je MI5 zabeležio pokušaje uticanja na rezultat.\nMasen je naveo da je referendum od Bregzitu verovatno naveo šefove službi nekih zemalja da „umru od smeha“ jer je referendum odgovarao njihovim interesima.\nOn je rekao da „nema informacija“ o inostranom finansiranju nemačkih političkih partija.


Neradni dani – Veliki petak, Vaskrs i Vaskršnji ponedjeljak, 1. 2. i 9. maj | Kozarski Vjesnik - Radio televizija Prijedor\nHome Vijesti Neradni dani – Veliki petak, Vaskrs i Vaskršnji ponedjeljak, 1. 2. i...\nZa pravoslavne vjernike u Republici Srpskoj neradni dani biće Veliki petak – 26. april, Vaskrs – 28. april i Vaskršnji ponedjeljak – 29. april. Pravoslavni vjernici u danima Vaskrsa imaju pravo na plaćeni izostanak sa radnog mjesta prema Zakonu o praznicima Republike Srpske, saopšteno je iz Ministarstva uprave i lokalne samouprave Srpske.\nNeradni dani povodom Međunarodnog praznika rada su 1. i 2. maj, te 9. maj, kada se obilježava republički praznik – Dan pobjede nad fašizmom. U dane praznika Republike ne rade republički organi i organizacije, organi jedinice lokalne samouprave, preduzeća, ustanove i druge organizacije i lica koja profesionalno obavljaju uslužne i proizvodne djelatnosti, navodi se u saopštenju Ministarstva uprave i lokalne samouprave.\nPrethodniOtac lica koje je usmrtilo policajca stabilno\nSlijedećiPOČETKOM MAJA „Kozara Ultra Trail“


Nakon poplava u Lapljem Selu (Foto Kim)\nU saopštenju Vlade se navodi da će Ministarstvo za lokalnu samoupravu postaviti kriterijume za nadoknadu i uspostaviće međuministarsku komisiju za verifikaciju, procenu i koordinaciju procesa dodele sredstava u opštinama.\nPrema Vladinoj odluci, infrastrukturna šteta biće pokrivena opštinskim budžetima, dok će poljoprivredna šteta biti nadoknađena opštinskim budžetima i Ministarstvom poljoprivrede, šumarstva i ruralnog razvoja.\nNedavno su Kosovo pogodile poplave nakon obilnih padavina. Tačna šteta od njih još nije poznata, jer ih procenjuju opštinske komisije.\n27.02.2021 Novih 86 slučajeva virusa u srpskim sredinama (340)\n27.02.2021 Vladika Teodosije na bolničkom lečenju zbog koronavirusa (284)\n27.02.2021 I večeras protestovali vršnjaci privedenih mladića (230)\n27.02.2021 Novčana pomoć Srbima na Kosovu najverovatnije u maju (188)


Rasvetliti slučaj “Mačkatica”\nNa sastanku Radne grupe za nestala lica, koji će se održati 6. oktobra u Beogradu, delegacija Kosova će od srpske strane zahtevati ubrzanje procesa pružanja informacija o osobama koje se vode kao nestale, određivanje lokacija mogućih masovnih grobnica i ubrzanju procesa identifikacije tela.\nBiće zatraženo da se rasvetli slučaj fabrike “Mačkatica”, kod Surdulice u Srbiji, jer se sumnja da su u njoj spaljena tela ubijenih Albanaca. Naser Rugova, savetnik premijera Kosova:\n“Imamo informacije da su u Mačkatici spaljena tela ubijenih Albanaca. Radna grupa Vlade Kosova zatražila je od vlade Srbije da zvanično odgovori na ovu informaciju.”\nRugova ističe kako zvaničnici Haškog suda vode istragu na toj lokaciji. Rugova je izrazio i nadu da će tela ubijenih Albanaca, pronađenih u masovnim grobnicama u Srbiji, biti vraćena na Kosovo do kraja godine. Procenjuje se da se još oko 130 tela Albanaca nalazi u grobnicama u Srbiji, a da broj nestalih lica na Kosovu iznosi oko 2. 600.\nUoči beogradskog sastanka, kosovski predstavnici porodica nestalih lica razgovarali su sa šefom UNMIK-a Sorenom Jesenom Petersenom. Rugova kaže kako se od međunarodne zajednice očekuje da izvrši pritisak s ciljem da se čitav proces rasvetljavanja sudbine nestalih ubrza:\n“Izrazili smo našu zabrinutost zbog usporenog procesa i zatražili smo da se izvrši pritisak na vlasti u Beogradu kako bi se pitanje nestalih rešilo.”\nRadna grupa za rasvetljavanje sudbine nestalih Albanaca i Srba treba da nastavi razgovore. Sve strane zahtevaju da se što hitnije učini napredak, te da vlasti urade sve što je u njihovoj moći da ovo pitanje reše.


Popust uz EYCA I ISIC kartice – Asocijacija Srednjoškolaca u BiH\nPopust uz EYCA I ISIC kartice\nOsim studentske kartice ISIC, u BiH je odnedavno aktuelna i omladinska kartica EYCA uz koju svi mladi do 30 godina mogu uz popust da šopinguju odjeću, knjige, ali i putuju, iznajmljuju automobile pa i da posjećuju solarij.\nMaja Starčević, koordinator projekta razvoja evropskih kartica u BiH, pojasnila je da korisnici EYCA kartice mogu biti svi mladi ljudi do 30 godina, bez obzira na to da li su učenici, studenti, zaposleni ili nezaposleni, dok ISIC karticu mogu dobiti samo studenti.\n“Nosilac licence za razvoj i distribuciju kartica za mlade u BiH je Udruženje građana ‘Auctus’ iz Banjaluke, koje je licencu dobilo 2010. godine kada se u BiH i počela razvijati EYCA kartica. A zainteresovani ovu karticu mogu dobiti u prostorijama našeg udruženja na vrlo jednostavan način, a to je da uplate godišnju članarinu od 12 KM i dodiju karticu”, pojasnila je Starčevićeva.\nOve kartice pružaju popuste mladima prilikom putovanja, smještaja, kupovine, posjete kulturnim znamenitostima, a u BiH se trenutno mogu koristiti popusti u Sarajevu, Banjaluci, Gradišci i Bijeljini.\n“Podaci ‘Auctusa’ pokazuju da broj mjesta na kojima se mogu ostvariti popusti s ovim karticom raste iz dana u dan, a u pripremi su popusti u još nekoliko gradova u BiH”, naglasila je Starčevićeva.


Nove usluge socijalne zaštite za poboljšani kvalitet života - EUIC Podgorica\nPružanje socijalne zaštite je od velikog značaja za smanjenje siromaštva i nejednakosti, jačanje socijalne stabilnosti, te postizanje socijalne pravde. Stoga je važno da se podstiče socijalna inkluzija i kontinuirano razvijaju kvalitetni programi socijalne zaštite.\nOvaj projekat je imao za cilj da podrži sistem socijalne i dječije zaštite u Crnoj Gori jačanjem saradnje među dnevnim centrima u Nikšiću i Bijelom Polju, te poboljšanjem socijalne inkluzije i kvaliteta života djece i mladih sa invaliditetom uvođenjem novih usluga u ove dnevne centre.\nU okviru projekta nabavljena je oprema i sprovedene su obuke o asertivnoj tehnologiji za stručne radnike iz dnevnih centara u Nikšiću i Bijelom Polju. Pored toga, projekat je podstakao uvođenje hidroterapije i izgradnju hidromasažnog bazena za djecu i mlade sa smetnjama u razvoju u okviru Dnevnog centra „Tisa“ u Bijelom Polju. Među novim uslugama koje se uvode u dnevnim centrima u Nikšiću i Bijelom Polju je i organizovanje umjetničkih kampova i izložbi.\nUkratko, ovaj projekat je doprinio podizanju svijesti o specifičnim potrebama djece i mladih sa smetnjama u razvoju i poboljšanju njihovog života u navedenim opštinama.\nNikšić i Bijelo Polje, Crna Gora\nJU Dnevni centar za djecu i omladinu sa smetnjama u razvoju „Tisa“ Bijelo Polje; JU Dnevni centar za djecu sa smetnjama u razvoju i osobe sa invaliditetom Nikšić; Ministarstvo finansija i socijalne zaštite; Ministarstvo za ekonomski razvoj\nPrava osoba sa invaliditetom, Socijalna inkluzija, Socijalna zaštita, Zapošljavanje i socijalne politike


Kurti laže - Srbija plaća struju - Blitz RS - Vesti\nDirektor Kancelarije za Kosovo i Metohiju Petar Petković optužio je premijera Kosova Aljbina Kurtija kako laže da strujua koju potroše Srbi na severu Kosova nije plaćena.\n„Po već oprobanom mehanizmu, Aljbin Кurti nastavlja da u zvaničnom Beogradu vidi dežurnog krivca za sve svoje probleme i propuste i pri tom nema problem da otvoreno i bezočno slaže“. naveo je Petković u saopštenju reaugujući na današnju izjavu Kurtija da i Srbi na severu moraju da plaćaju potrošenu struju.\nPetković je objasnio kako je „apsolutno svaki kilovat potrošene električne energije svih ovih godina unazad uredno, plaćen jer su zvanični Beograd i EPS do početka 2021. godine plaćali struju koja je preko prenosnih sistema EMS-a stizala u četiri opštine na severu Кosovu i Metohiji“.\n„Dakle, reč je o električnoj energiji Republike Srbije, kojom je Beograd snabdevao sever КiM i to od trenutka kada je Priština pre jedne decenije fizički prekinula snabdevanje severa strujom, što je moglo da dovede do humanitarne katastrofe“, saopštio je Petković i optužio provremene institucije vlasti u Prištini za odgovornost. za nerešeno stanje.\nKako je naveo, oni uporno odbijaju da izdaju licencu za snabdevanje strujom kompaniji „Elektrosever“, čime direktno krše sporazume iz oblasti energetike postignute 2013. i 2015. godine u okviru dijaloga Beograda i Prištine.\n„Istine radi, Priština odbija da o ovoj temi čak i razgovara tokom poslednjih rundi dijaloga u Briselu, iako je dobijanje licence za snabdevanje za kompaniju ‘Elektrosever’ od vitalnog značaja, ali to Кurti očigledno ne želi. Po pitanju energetike stvar je vrlo jasna, Priština namerno pravi problem, jer odugovlači davanje licence ‘Elektroseveru’ koji je po sporazumu davno ispunio sve neophodne uslove“, saopštio je Petković.\nPrema njegovim rečima, umesto da poštuje potpisane sporazume, „Кurti se služi jeftinim politikanstvom i pitanje energetske stabilnosti na severu Кosova i Metohije koristi za obračun sa institucijama države Srbije na КiM. Jasno je da bi Кurti voleo da zatre sve srpske tragove na КiM, ali mu to neće poći za rukom.“\nPremijer Kosova ranije danas izjavio je kako i Srbi koji žive na severu Kosova moraju da plaćaju potrošenu električnu energiju.


Opšta tuča u Baču | Autonomija\nOpšta tuča u Baču\nNaprednjaci ne odustaju: potukli se sa demokratama, 14 privedeno\nU Skupštini opštine Bač izbila je opšta tuča između pristalica DS-a i SNS-a, u kojoj je bilo desetak povređenih, javlja Radio televizija Vojvodine.\nNakon što je grupa aktivista Srpske napredne stranke juče nasilno upala u zgradu opštine, odakle su izbacili predsednika i potpredsednika opštine, tokom noći je grupa od 20-ak mladića pokušala da obije vrata i da ponovo demokrate vrati u zgradu opštine.\nZatim se pojavilo nekoliko simpatizera SNS koji su pokušali u tome da ih spreče i onda je došlo do opšte tuče u kojoj su korišćene i motke.\nMinistar unutrašnjih poslova Ivica Dačić izjavio je da je danas u policijsku stanicu u Baču privedeno 14 osoba posle tuče simpatizera vlasti i opozicije ispred zgrade Skupštine opštine Bač u kojoj je nekoliko osoba lakše povređeno.\nDačić je novinarima u Beogradu kazao da policija u razgovoru s njima utvrđuje okolnosti incidenta i da će kada se utvrde sve činjenice biti podnete odgovarajuće prijave.\n„Tamo je došlo do svađe, tuče u kojoj je nekoliko osoba lakše povređeno među kojima je bilo i policajaca“, rekao je Dačić, koji je i premijer Srbije.\nOko 40 aktivista i simpatizera SNS juče je upalo u zgradu Skupštine opštine Bač, odakle su izbacili predsednika i potpredsednika opštine, i ostali zabarikadirani u zgradi. Aktivisti SNS-a su prethodno uklonili privatno obezbeđenje ispred opštine.\nOdbornici Skupštine opštine Bač iz redova SNS-a i Socijalističke partije Srbije održali su pre dva dana protestni skup na kom su izneli optužbe na račun nove skupštinske većine, predvođene Demokratskom strankom (DS).\nOdbornici novofomirane većine u Skupštini opštine Bač, njih 13, ušli su 29. decembra u zgradu opštine, uz pomoć jedne privatne firme za obezbeđenje, a nakon toga objekat je počela da obezbeđuje policija.\nReč je o odbornicima DS-a, Lige socijaldemokrata Vojvodine i Srpske radikalne stranke.


Gori više od 400.000 hektara u Teksasu | Glas javnosti\nPočetna > Svet > Gori više od 400.000 hektara u Teksasu\nBEOGRAD - Vatrogasci u Teksasu se bore sa požarima koji zahvataju površinu od najmanje 400.000 hektara, traju već sedam dana i koji su se sada približili Fort Vortu, jednom od najvećih gradova u toj američkoj saveznoj državi, javljaju svetski mediji.\nDo sada je u ovim požarima izgorelo oko milion hektara, izveštava britanski Bi-Bi-Si, dodajući da je nekoliko gradova evakuisano i da pojedini požari, koji sada besne, zahvataju površinu od 100.000 hektara.\n"Teksas gori od granice do granice, doslovno. Imamo požare na istoku, severu i jugu, u celoj državi. Jedan je registrovan i na teritoriji Dalasa. To su u stvari četiri požara koja su se spojila u jedan", rečeno je američkoj TV mreži Si-En-En (CNN).\nVatrogasci iz 34 savezne države pokušavaju da obuzdaju požare u Teksasu, i da se trenutno vode bitke sa više od 20 aktivnih požara.\nVatra je do sada progutala najmanje 170 kuća, a kako prenosi Bi-Bi-Si, širenju stihije pogoduju dugotrajna suša, visoke temperature i snažni vetrovi promenljivog smera.\nU nekoliko gradova sa neba pada pepeo koji su vetrovi podigli sa zgarišta.\nPrilikom gašenja požara poginuo je jedan policajac, a petorica volontera su povređena.


Zlatnu medalju i titulu prvakinja Bosne i Hercegovine osvojila je ženska juniorska ekipa u borbama u sastavu (Belma Omerović, Dina Mahmut, Tanja Đokić), Nakon 3 pobjede, djevojke su u finalu savladale ekipu „Neretva“ Mostar.\n1. Ženska seniorska ekipa u borbama u sastavu: Dajana Crnoglavac, Azra Bašić, Lejla Bašić, Selma Muminović. Nakon poraza od sarajevske Bosne, u meču za bronzanu medalju pobjedile su „Champion“ Ilidža.\n2. Ženska kadetska ekipa u borbama u sastavu: Ana Zoletić, Azra Dahalić, Emina Abdulić, Jasmina Zoletić. Nakon poraza od ekipe „Energija“ Banja Luka, za bronzanu medalju su savladale ekipu Goražda.\n3. Ženska U 21 ekipa u borbama u sastavu: Azra Bašić, Lejla Bašić, Almedina Kadrić, Arnela Krehić.\nIstog dana, održano je prvenstvo Bosne i Hercegovine za osobe sa invaliditetom u katama. 1 mjesto osvojio je Boris Kasumović dok je drugoplasirani bio Edis Kasumović.\nOvim nastupom klub je pokazao da ima kvalitet u svim uzrasnim selekcijama i da smo jedan od najuspješnijih klubova u Bosni i Hercegovini u posljednjih 20 godina.\nDo kraja godine takmičare kluba očekuje nastup na Balkanskom šampionatu za kadete, juniore i U 21 koje se održava u Herceg Novom. Iz kluba će nastupiti 8 reprezentativaca: Azra Bašić, Lejla Bašić, Almedina Kadrić, Dina Mahmud, Belma Omerović, Bakir Kadrić, Emina Abdulić i Jasmina Zoletić.


Susret: Gašparikova – Nurković\nDatum objave: 16.09.2019 11:45 | Autor: MSP\nMinistar saobraćaja i pomorstva sastao se sa stalnom predstavnicom UNDP-a u Crnoj Gori, Danielom Gašparikovom.\nDanašnji razgovor bio je prilika da se sublimiraju rezultati dosadašnje saradnje ministarstva saobraćaja i pomorstva i UNDP-a, ali i da se razmotre ideje i modeli njenog daljeg unapređenja. U dijelu onoga što je do sada urađeno, sagovornici su izrazili zadovoljstvo uspješnom realizacijom projekta Bella Boka, puštanja u saobraćaj brodova na solarni i hibridni pogon, projekta koji je odličan primjer aktivnosti koje kroz saradnju želimo da promovišemo.\nPredstavnica UNDP-a iskoristila je priliku i pozvala ministra Nurkovića da sa svojim timom učestvuje na predstojećoj radionici u organizaciji UNDP-a, na kojoj će biti predstavljen koncept projekta za održivi niskokarbonski saobraćaj, koji će Crna Gora podnijeti Zelenom fondu za klimatske promjene.\n"Od ovog događaja očekujemo aktivno učešće predstavnika ministarstva turizma i održivog razvoja, ministarstava ekonomije i saobraćaja i pomorstva, ali i lokalnih samouprava i privrednih subjekata", istakla je Gašparikova. Nakon uspješnog projekta pokrenutog u Tivtu sa brodovima na solarni i hibridni pogon, treba i dalje da komuniciramo i zajedno razvijamo projekte i aktivnosti koje će za krajnji cilj imati smanjenje gasova sa efektom staklene bašte, saglasili su se sagovornici.\nKako je ministar Nurković istakao mora se raditi na podsticanju građana, ali i privrede da se orijentišu na korišćenje vozila na električni pogon, pri čemu se, u prvom redu, mora obezbijediti kvalitetna mreža punionica za ovakva vozila. U tom dijelu takođe treba punu pažnju posvetiti boljoj organizaciji javnog prevoza na lokalnom nivou. Kroz različite vrste podsticajih mjera treba učiniti ovu oblast primamljivom za privredne subjekte, istakao je ministar Nurković\nStalna predstavnica UNDP Daniela Gašparikova je naglasila da od predstojeće radionice upravo očekuje odgovore na pitanja vezana za ovu oblast, ali i konkretne predloge i modele rješenja za izazove koji su pred nama. Ujedno je pomenula da je trenutno u toku podstavljanje 11 javnih punionica za električna vozila, a Ministarstvo saobraćaja i pomorstva će biti jedan od korisnika.\nGeneralni zaključak današnjeg susreta je da postoji puno segmenata u kojima se može unaprijediti saradnja i projekata koje možemo razvijati i zajednički realizovati.


Više od polovine mladih u Srbiji je nezaposleno - Bor 030\n23. oktobra 2021. | 17:33\nNaslovna Vesti Ekonomija / BIZ Više od polovine mladih u Srbiji je nezaposleno\n10.7.2014. | 14:07\nViše od 50 odsto mladih u Srbiji ne radi, a veliki broj njih više od godinu dana traži posao, zbog toga se mora uspostaviti dobar model obrazovanja koji prepoznaje tržište, zaključeno je danas na konferenciji o zapošljavanju mladih.\nDetalj sa ovogodišnjeg Sajma zapošljavanja u Boru\nMinistar za rad, zapošljavanje, siocijalna i boračka pitanja Aleksandar Vulin rekao je na ovoj konferenciji da je ta statistika zastrašujuća i ocenio da su mladi neprilagođeni tržištu – što znači da ili imaju obrazovanje koje nije potrebno, ili s druge strane nemaju dovoljno obrazovanja.\nNavodeći statističke podatke Vulin je rekao da blizu 20 odsto mladih ne učestvuje u traženju posla, ali da s druge strane ima mnogo onih koji ga traže duže od godinu dana.\n„Nema jednog rešenja za ovaj problem, ali obrazovanje jeste ključ svega… Moramo uspostaviti dobar model obrazovanja koji prepoznaje tržište“, rekao je Vulin i ukazao da istraživanja pokazuju da je svaka treća diploma menadžerskog karaktera, a nije, kako je rekao, svako treće radno mesto koje se otvara menadžersko.\nIstakao je da će se izmenama zakona o radu olakšati zapošljavanje, ali nažalost i otpuštanje.\nGovoreći o izazovima sa kojima se suočava vlada, Vulin je rekao da u Srbiji ima 1,7 miliona penzionera, a imajući u vidu evropske standarde, da na jednog penzionera ide tri radnika, mi bismo trebali da imamo 5,1 miliona zaposlenih.\nU tom smislu govorio je o izmenama zakona o PIO „koji neće odmah dobro uticati na zapošljavanje mladih“, ali jeste životna činjenica da imamo veliki broj penzionera.\nMinistar prosvete, nauke i tehnološkog razvoja Srđan Verbić rekao je da je vreme kada je posao bio garantovan posle škole davno prošlo i da danas ne postoje garancije u tom smislu.\nOn je rekao da današnji učenici nisu manje sposobni nego oni pre 10 i 15 godina, samo nisu imali prliku da razviju veštine.\n„Kriza zapšljavanja je samo kriza veština koje nismo uspeli da razvijemo tokom školovanja“, rekao je on.\nPredstavio je mere iz Strategije obrazvovanja do 2020. godine koje bi trebalo da doprinesu većem zapošljavanju mladih, a među kojima su usklađivanje ponude obrazovnih programa sa privredom, ukrupnjavanje obrazovnih profila, izgradnja sistema celoživotnog učenja, razvoj preduzetništva, jačanje veza između obrazovnih institucija i privrede.\nObjasnio je da se akcioni planovi koji su proistekli iz Strategije moraju revidirati, jer se vreme brzo menja.\nPrema Verbićevim rečima, smanjenje nazaposlenosti leži u saradnji obrazovnih institucija i poslodavaca.\nŠef sektora za evropske intergracije Delegacvije EU u Srbiji Frenk Janmat rekao je da sa zadovoljstvom očekuju donošenje izmena zakona o radu, jer će poslodavci imati veće podsticaje da zapošljavaju mladih. Istakao je da je neophodno sprovesti program reformi socijalne politike i politike zapošljavanja u Srbiji i prilagoditi ih standardima EU.\nNapomenuo je da u Srbiji postoje sistemski problemi i da se mladi udaljavaju od tržšita rada.\n„Ovu situaciju treba rešavati kako bismo izbegli izgubljenu generaciju. Očigledno je da ako se nešto ne uradi to predstavlja izgubljenu šansu i to Srbija ne može da dozvoli“, zaključio je Janmat.


Srbija: Smenjena direktorka Agencije za borbu protiv korupcije\nOdbor Agencije za borbu protiv korupcije u Srbiji razrešio je danas direktorku Zoranu\nMarković, izjavio je predsednik Odbora Zoran Stojiljković.\nPostupak za razrešenje direktorke Agencije zbog sumnje da je povredila odredbe Zakona o Agenciji za borbu protiv korupcije i da je nesavesno obavljala funkciju, Odbor je pokenuo 16. oktobra.\nZa vršioca dužnosti direktora je postavljena Tatajana Babić koja je do sada obavljala dužnost sekretara Odbora.\nStojiljković je rekao je da je naloženo da se u najkraćem roku pokrene postupak vraćanja stanova Vladi i raspiše konkurs za izbor novog direktora Agencije.\nPošto joj je 23. oktobra uručen zahtev za razrešenje, Zorana Marković je poručila da "neće mirno čekati" da je smene i odbacila optužbe da je naškodila ugledu Agencije na čijem je čelu, kao i da je nesavesno obavljala dužnost.


FK Novi Pazar - Malićević ponudio Dragolovčaninu mesto predsednika kluba - SandzakHaber.Net , Sandžačke Internet Novine !\nNaslovna Fudbal FK NOVI PAZAR FK Novi Pazar – Malićević ponudio Dragolovčaninu mesto predsednika kluba\nFudbalFK NOVI PAZARSportSandžakNovi Pazar\nFK Novi Pazar – Malićević ponudio Dragolovčaninu mesto predsednika kluba\nOd Redakcija - 25. Januara 2014. 0 127 Podeli na Fejsbuku\ntweet Novi Pazar – Predsednik FK Novi Pazar Sead Malicević obavio je razgovare sa novopazarskim biznismenom Nedžadom Dragolovčaninom i ponudio mu da njegova firma bude generalni sponzor kluba. Malićević je Dragolovčaninu ponudio i mesto predsednika kluba. Portparol FK Novi Pazar Redžep Korać izjavio je za Sandžakhaber da će se gospodin Dragolovčanin o ovoj ponudi izjasniti u toku naredne nedelje.\n“Ukoliko prihvati ponudu Nedžad Dragolovčanin biće predsednik FK NOVI PAZAR a dosadašnji predsednik Sead Malicević bi u tom slucaju zauzeo mesto podpredsednika kluba” kazao je Korać.\nUkoliko Dragolovčanin prihvati ponudu skupština kluba će obaviti vanredno zasedanje i imenovati Dragolovčanina za predsednika FK Novi Pazar a u njanavi su još neke promene u fudbalskom klubu nezvanično saznaje Sandžakhaber.\nKLJUČNE REČIFK Novi Pazarnedzad dragolovcanin PODELI\ntweet Prethodni tekstLjajić: Izbori bolje rešenje od sadašnje atmosfereSledeći tekstŠpiljani – Vozili pola kila droge! Redakcija\tPOVEZANE OBJAVEVIŠE OD AUTORA


TOP 5 najprodavanijih modela u 2014 godini\nKonačno je došlo vreme da i mi izvučemo zaključak i sumiramo rezultate iz 2014 godine, te smo odlučili da napravimo listu TOP 5 mobilnih telefona koji su kod nas bili među najtraženijim i najprodavanijim a svakako zajedno se radujemo zadovoljstvom naših mušterija i zahvaljujemo se na ukazanom poverenju.\n1 mesto Iphone 5S\nOdlozeno predstavljanje Sony Xperia Z4 modela\nVerovali smo u mogućnost da će Sony na tržište izbaciti naslednika već dobro poznatog modela mobilnog telefona iz porodice Xperia ustvari naslednika Z3 već početkom marta na MWC-u ali oni su odustali od lansiranja novog Xperia Z4 modela do polovine godine tačnije drugi kvartal. Još se ne zna tačan datum ali sigurni smo da ljubitelji Sony telefona sa nestrpljenjem iščekuju da ovaj model ugleda svetlost dana i da se pojavi u našim mobilnim šopovima. Jedno je za sada sigurno, uz Xperia Z4 pojaviće se i Xperia Z4 Ultra te Xperia Z4 Compact.\nSamsung Galaxy S6 pod znakom pitanja\nNavikli smo da nas korejski stručnjaci i prestižne Samsungove kompanije uvek i stalno iznenađuju, ali isto tako i da nas do poslednjeg momenta drže u neizvesnosti bar kada su u pitanju tako pompenzna najavljivanja vodeće serije pametnih uređaja Samsung kompanije.\nHTC kao kompanija koja svoje uređaje plasira na svetskom tržištu, ne prestaje sa iznenađenjima bar što se odnosa cene i kvaliteta, prvenstveno same izrade pa samim tim i performansi njihovih mobilnih uređaja.\nImali smo prilike da se uverimo u to od samog početka ere pametnih telefona. Naslednik već dobro poznatog HTC One M8 se uveliko prezentuje iako još zvanično nije objavljen, ljubitelji ovog mobilnog giganta ne mogu da dočekaju kada će ugledati svetlost dana.\nMobilni svet i najnoviji mobilni telefoni u Srbiji 2013 - Q4\nI dalje imamo odličnu trku za telefon godine, ulazimo u Q4 2013 telekomunuikacija. Pojavili su se mnogi modeli u mobilnom svetu, koji su spremni da zaokupe pažnju kupaca. Sve jedno, nastavlja trend moćnih modela, sa sve višim cenama, što i ne čudi s obzirom na mogućnosti koje pružaju. LG je izbacio svoj flagship model, LG G2 u beloj i crnoj boji koji je za kratko vreme dostigao ogromnu popularnost. Fantastične performanse, a opet relativno dobra cena za novi LG, a kupci su svakako osetili i postaje lako jedan od prodavanijih telefona.\nSamsung N9002 Galaxy Note 3 dual sim\nMobilni telefon Samsung N9002 Galaxy Note 3 dual sim je aktuelni fablet flagship telefon koji pored izuzetnih performanski, prodajnih rezultata i odličnog dizajna stiže i u dual sim varijanti, sa mogućnostima rada sa 2 sim kartice istovremeno. Novi model se pojavio u poslednjem kvartalu 2013. godine i prvenstveno je plasiran na Azisko tržište gde je predstavljen kao najbolje rešenje za sve potrebe u Indiji pa i u Kini. Veoma spektakularan, novi Note 3 u ovakvom obliku predstavlja najnapredniji dual sim telefon ikada viđen u mobilnom svetu.\nPreporuka za kupovinu mobilnog telefona\nPreporuka za kupovinu mobilnog teleofna, moze biti nezgodan posao, ali ako kupac zna sta zeli i koju cenu ili svotu novca za svoje potrebe zeli da odvoji kada je u pitanju mobilni telefon sve postaje mnogo lakse...\nVisoka klasa premium smart telefona - cena od 350 - 500 eura ( okvirno ) : Samsung Galaxy S4, Sony Xperia Z, BlackBerry Q10, Apple iPhone 5, Nokia Lumia 920, HTC ONE, LG OPTIMUS G2, Samsung NOTE II\nNajbolji Android mobilni telefoni na svetu danas\nPametni telefoni sa novom pametnom mrežom doneli su potpuno novu revoluciju kada je u pitanju mobilni svet. Danas sve kompanije ratuju za svakog kupca, bilo da su u pitanju napredne funkcije, izgled ili cena, tržište su preplavili Android mobilni telefoni koje srećemo svaki dan i postaju deo našeg mobilnog i poslovnog života. Postavlja se pitanje kada će i kako izgledati sledeća revolucija kada je mobilni svet u pitanju. Ono što je sigurno može se reći da su telekomunikacije biznis sa najvećim profitom i rastom danas na globalnom nivou.


Opsajd Arhive - Stranica 2 od 5 - Admiral Bet SPORT\nAuthor Srđan OrsićPosted on 9. novembra 2018. 13:00 9. novembra 2018. 13:11\nDolazi nam još jedan vikend, a lepo vreme treba iskoristi da uživo pogledamo neki – kakav, takav, ali naš! – lokalni fudbalski klub. Koliko to iskustvo jeste i može...\nFudbalska karijera Miloša Crnjanskog\nAuthor Srđan OrsićPosted on 27. oktobra 2018. 12:15 27. oktobra 2018. 15:38\nNa jučerašnji dan, 26. oktobra 1893. u Čongradu, rođen je jedan od najznačajnijih srpskih književnika svih vremena, Miloš Crnjanski. Književno stvaralaštvo ovog umetnika pisane reči tema je koja u...\nZvezda i Liverpul, pre 45 godina: Ne znam da l’ sanjam, il’ se sećam…\nAuthor Srđan OrsićPosted on 24. oktobra 2018. 00:04 24. oktobra 2018. 17:59\nSutra će se, nakon tačno 45 godina, ponovo u najeltinijem evropskom klupskom fudbalskom takmičenju, sastati Liverpul i Crvena zvezda. Žreb ovogodišnje grupne faze Lige šampiona spojio je budućeg engleskog...\nAktuelno istaknuto Kolumne Opsajd\nJirgen Klop u Liverpulu: 3 godine, 333 gola, 3 finala… za sada!\nAuthor Srđan OrsićPosted on 8. oktobra 2018. 23:53 8. oktobra 2018. 23:56\nDanas, 8. oktobra 2018, navršilo se tačno tri godine od kad je Jirgen Norbert Klop, tada četrdesetosmogodišnji fudbalski trener, stigao na Enfild, da preuzme mesto menadžera slavnog posrnulog džina,...\nRimski derbi našim očima: Iskustvo za ceo život!\nAuthor Srđan OrsićPosted on 2. oktobra 2018. 23:15 2. oktobra 2018. 23:49\nJ*bote, idem na rimski derbi!, rekao mi je moj rođeni brat pre desetak dana, kada je sa najvišom ocenom odbranio diplomski na Fakultetu tehničkih nauka u Novom Sadu, pa...\nistaknuto Kolumne Opsajd\n"Stajlo Mečmejkers": Pravi fudbaler igra u pravim kopačkama!\nAuthor Srđan OrsićPosted on 26. septembra 2018. 14:00 26. septembra 2018. 15:22\nSnimali smo reklamu za jedan od naših kozmetičkih prozvoda. Pošto volim svime da upravljam i da sve nadgledam, lično sam zvao fudbalere da im objasnim o čemu se radi....


kosarka milos teodosic virtus bolonja aleksandar djordjevic evrokup monako\nKapiten reperezentacije Srbije je spektakularnim pogotkom uz zvuk sirene doneo trijumf svojoj ekipi.\nTeodosić je 13 od ukupno 24 poena postigao u poslednjoj četvrtini. Aleksandar Đoršević je u duelu srpskih trenera bio uspešniji od nekadašnjeg saigrača iz reprezentacije Jugoslavije Saše Obradovića.\nMonako je u neizvesnom meču bio mnogo bolji u većem delu drugog poluvremena, a Džalel O'Brajen je u 34. minutu svom timu doneo 11 poena viška (64:53), Ipak, Teodosić je preuzeo odgovornost, pogodio je dve trojke, Stefan Marković jednu i Bolonjezi su 79 sekundi pre kraja došli na samo dva poena zaostatka - 72:70.\nPosle još jednog odbranjenog napada gostiju, Marković je 46 sekundi pre kraja postigao trojku za potpuni preokret - 73:72. Jeget je sa penala bio polovčan (73:73), a Teodosić je sa linije slobodnih bacanja pet sekundi pre kraja oba puta bio precizan (75:73).\nPosle tajm-auta O'Brajen je bio precizan i izjednačio je na 75:75 i Virtusu je ostalo 1.3 sekund za poslednji napad. Đorđević je nacrtao akciju, lopta je očekivano otišla u ruke Teodosića, koji je iz okreta, uz prekršaj, pogodio za dva poena za pobedu svog tima.


Niška televizija » Odbor za imenovanje: Ovakve odluke su i u prošlosti izglasavane (VIDEO)\nObjavljeno 23.04.2014. 13:02\nDirektor niškog vodovoda Dejan Andrejević, i predsednica Saveta za mlade grada Niša, Adrijana Anastasov, mogu da obavljaju dve funkcije, od kojih je jedna narodni poslanik republičke Skupštine. Ovakvu odluku i saglasnost dobili su od Odbora za imenovanje niške skupštine, čiji članovi navode da ova odluka nije obavezujuća niti za njih, niti za Agenciju za borbu protiv korupcije, koja daje konačan stav o tome.\nSaglasnost i pozitivno mišljenje o mogućnosti da jedna osoba obavlja dve funkcije, jeste formalno pravna odluka ovog skupštinskog tela. Kako kažu u Odboru za imenovanje, ovakve odluke su i u prošlosti izglasavane, ali je konačna odluka na Agenciji za borbu protiv korupcije.\nKako kažu u ovom skupštinskom telu, praksa je pokazala da njihovo mišljenje uopšte ne mora da se slaže sa mišljenjem Agencije za borbu protiv korupcije, za šta navode i neke primere.\nNa ovoj sednici Odbora za imenovanje trebalo je da se daju predlozi o imenovanju školskog odbora niške škole Sreten Mladenović Mika, ali zbog administrativnog zastoja taj slučaj je ostavljen za iduće skupštinsko zasedanje.


U Skupštini i vlast i opozicija, i policija i novinari - MediaSfera\nU Skupštini i vlast i opozicija, i policija i novinari\nU Skupštini Srbije, u kojoj su poslanici vladajuće koalicije pre početkjaprotesta ispred tog zdanja, „pridružili“ su se i poslanici opozicije, a ima i novinara.\nU parlamentu ima dosta pripadnika policije, čije prisustvo je odobrio generalni sekretar skupštine, kako bi se osiguro mir i bezbednost svih u zgradi.\nPoslanici DS Aleksandra Jerkov i Balša Božović obratili su se novinarima oko 13.30, a nedugo zatim pres konferenciju održao je i šef poslaničke grupe SNS Aleksandar Martinović.\nMedijima je pristup omogućen posle najave pres konferencija.\nMinistar unutrašnjih poslova Nebojša Stefanović izjavio je da se policija nalazi u zgradi Skupštine da spreči da neko ponovo pokuša da pali tu zgradu.\nKako je rekao, policija je u zgradi kako bi sprečila na neko krade slike i nameštaj i da obezbedi sigurnost za sve poslanike i radnike u toj instituciji.\nStefanović je na svom Tviter nalogu napisao da je policija u Skupštini po odobrenju generalnog sekretara Narodne Skupštine.\n„Ako je neko planirao da upada u državne institucije, kao što je to bio slučaj sa zgradom RTS-a, to neće moći“, poručio je Stefanović. On je dodao da policija na teritoriji Srbije nije zaustavila nijedan autobus ni kombi koji su prevozili putnike ka Beogradu.\n„Nemojte da širite lažne vesti“, poručio je on.\nGeneralni sekretar Narodne Skupštine Srbije Srđan Smiljanić potvrdio je da je dao saglasnost za ulazak policije u zgradu Skupštine.\nU saopštenju se navodi da je dozvala izdata u skladu sa članom 71. stav 2. Zakona o Narodnoj Skupštini.\n„U svojstvu generalnog sekretara dao sam saglasnost da pripadnici Ministarstva unutrašnjih poslova udju u zgradu, jer imamo zakonsku obavezu da zaštitimo ljude i ovo zdanje od potencijalnog nasilnog upada“, piše u saopštenju.\nŠef poslaničke grupe SNS Aleksandar Martinović izjavio je da je policija u Skupštini Srbije prisutna u skladu sa zakonom i da tu nema ničeg spornog navodeći da oni ne žele da se ponovi 5. oktobar.\n„Policija je tu da štiti sve poslanike, poslanike vlasti i poslanike opozicije. Policija je tu i da štiti Balšu Božovića, izmedju ostalog, i može da bude siguran da će biti potpuno bezbedan“,rekao je Martinović dok ga je u skupštinskom holu istovremeno snimao demokrata Balša Božović koji se pre Martinovića obratio novinarima.\nTagovi1 od 5 miliona beograd opozicija protest Skupština Srbije vlast\nSveštenik Nenad Ilić: „Crkva će uvek biti uz one koji traže Istinu i pravdu“


Foto: Tanjug/Arhiva | Hari i Megan i zvanično nisu "kraljevsko visočanstvo"\nTanjug 18.01.2020 20:19\nLONDON - Princ Hari i njegova supruga Megan više neće obavljati obaveze članova kraljevske porodice i više neće koristiti titule "kraljevsko visočanstvo", saopšteno je danas iz Bakingemske palate.\n"Hari, Megan i njihov sin Arči uvijek će biti voljeni članovi moje porodice", napisala je kraljica Elizabeta Druga u saopštenju.\nKraljica je poslije "kriznog sastanka" članova kraljevske porodice 13. januara saopštila da se saglasila sa željom Harija i Megan da vode nezavisniji život i da je dogovoren prelazni period tokom kojeg će oni provoditi vrijeme u Kanadi i Velikoj Britaniji.\nVojvoda i vojvotkinja od Saseksa prethodno su iznenadili ostatak kraljevske porodice, objavivši da žele "novi radni model" koji će im omogućiti da provedu više vremena u Sjevernoj Americi i da budu finansijski nezavisni.\nVelika Britanija Hari i Megan


Jeftini letovi iz Tumlingtar do Južnog Sudana - Avio karte Tumlingtar Južni Sudan - eSky.rs\nAvio karte iz Tumlingtar do Južnog Sudana\nPretražite letove iz Tumlingtar do Južnog Sudana\nProverite najbolje prilike za letove iz Tumlingtar do Južnog Sudana\n✔ Postoje li posebne ponude za letove iz Tumlingtar do Južnog Sudana na eSky.rs?\n✔ Mogu li se pobrinuti za osiguranje prilikom rezervacije leta iz Tumlingtar do Južnog Sudana?\n✔ Ako rezervišem let iz Tumlingtar do Južnog Sudana, mogu li da rezervišem ujedno i smeštaj?\n✔ Koje avio-kompanije nude letove iz Tumlingtar do Južnog Sudana?\nBudite sigurni, da na eSky.rs ponuda letova iz Tumlingtar do Južnog Sudana uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Nepala Jeftini letovi iz Nepala Jeftini letovi za Poharu Jeftini letovi iz Pohare Jeftini letovi za Puerto Iguasu Jeftini letovi iz Puerto Iguasua\nJeftini letovi do Bruneja Jeftini letovi iz Bruneja Jeftini letovi do Houston George Bush Jeftini letovi od Houston George Bush


Mondo\t18.04.2018 20:29\nGodinama unazad traju napori da se otvorene rane iz rata 90-ih godina nekako zacele, da odnosi Srbije i Hrvatske uđu u neke mirnije, normalnije vode, da postanemo prave komšije koje će pomagati jedni drugima...\nAli, onda se pojavi neko kao lider radikala Vojislav Šešelj koji sve dobro vrati 100 koraka unazad.\nŠešelj i njegovi sledbenici su danas, ničim izazvani, napravili težak i teško razumljiv incident. On je tokom zvanične posete visokih hrvatskih funkcionera bacio zastavu Hrvatske, pokušao da je pocepa a onda je gazio?!\nObezbeđenje Skupštine Srbije je probalo da reaguje, jer je hrvatska zastava bila istaknuta prema državnim protokolima u holu zdanja, ali nije vredelo. Čak se Srpska radikalna stranka (SRS) pohvalila ovim činom?!\nI Šešelju nije prvi put da to radi, ali uvek prolazi nekažnjeno.\nPosledica ovog nerazumnog čina je odluka delegacije Hrvatskog sabora da prekine posetu Beogradu!\n"Šešeljev incident bio je crta preko koje nije moglo da se pređe", rekao je predsednik Hrvatskog sabora i šef hrvatske delegacije za TV N1.\nEvo i saopštenja iz njegovog kabineta:\n"Delegacija Hrvatskog sabora, predvođena predsednikom Gordanom Jandrokovićem, odlučila je da prekine zvaničnu posetu Srbiji nakon incidenta koji je izazvao predsednik Srpske radikalne stranke i poslanik u Narodnoj skupštini Srbije Vojislav Šešelj. Šešelj je na ulazu u Narodnu skupštinu, zajedno sa poslanikom Filipom Stojanovićem, oskrnavio hrvatsku državnu zastavu, a nakon toga, prolazeći pored članova hrvatskog izaslanstva, uputio im je uvredljive poruke. Uprkos vrlo dobrom početku zvanične posete i opredeljenosti da napravimo najbolje za unapređenje odnosa dve države, zbog ovoga čina, kojim je grubo povređeno dostojanstvo Republike Hrvatske i Hrvatskog sabora, prekinuli smo posetu".\nŠešeljev skandalozni postupak osudile su i premijerka Ana Brnabić i predsednica Skupštine Srbije Maja Gojković.\n"Želim ovim putem da nedvosmisleno, direktno i najoštrije osudim ponašanje Vojislava Šešelja u Skupštini Srbije. Pokušaj cepanja hrvatske ili bilo čije zastave ili državnih simbola i vređanje članova zvaničnih delegacija koji se nalaze u prijateljskoj poseti našoj zemlji nije ponašanje koje predstavlja Srbiju", istakla je Ana Brnabić u saopštenju.\nOna je apeluovala na sve aktere na političkoj sceni da se ponašaju u skladu sa ciljevima koje je Srbija, kao društvo postavilo - da zemlja ide napred i bude primer zemlje, kroz saradnju sa svima, osnažuje sopstveno društvo i aktivno doprinosi razvoju sveukupnih odnosa u regionu i Evropi.\nIstakla je i da je Srbija izabrala put dobrosusedskih odnosa sa svima, pogotovo sa Hrvatskom i da je opredeljena za regionalnu saradnju i stabilnost.\n"Srbija treba da nudi rešenja za sve izazove koje imamo, umesto da neodgovornim ponašanjem ruši mostove koje gradimo... Srbija je iskreno i duboko posvećena saradnji, razumevanju i dijalogu. Ovo su vrednosti Srbije koja je okrenuta boljoj budućnosti za sve naše građane, kao i za sve stanovnike ovog regiona. ", navodi Brnabić.\nPredsednica Skupštine Srbije Maja Gojković najoštrije je osudila "brutalni pokušaj ugrožavanja dostojanstva Narodne skupštine Srbije i delegacije Sabora Republike Hrvatske" od strane narodnog poslanika Vojislava Šešelja.\n"Iskazano nepoštavanje prema državnim simbolima Republike Hrvatske, čija se delegacija na čelu sa predsednikom Sabora Gordanom Jandrokovićem nalazi u prvoj istorijskoj poseti Srbiji, nedopustivo je i predstavlja uvredu i za srpski narod koji se diči tradicijom gostoprimstva", navela je Gojković.\nIstakla je da incidenti i provokacije ove vrste, bilo da se dešavaju ovde u Beogradu, ili u Zagrebu, kao što je bio slučaj prilikom nedavne posete predsednika Republike Srbije Aleksandra Vučića, ne mogu i neće dovesti u pitanje čvrstu rešenost Republike Srbije da gradi i unapređuje dobrosusedske odnose sa Republikom Hrvatskom, zarad budućnosti naših građana, mira i stabilnosti u regionu.\nHrvatska vlada je osudila necivilizovani i neprihvatljiv čin Vojislava Šešelja, gaženje hrvatske zastave, nepoštovanje hrvatskih simbola te vređanje članova delegacije Hrvatskog sabora i drugog čoveka Hrvatske, Gordana Jandrokovića, kazala je Hini portparolka vlade Sunčana Glavak.\n1. Свака част Шешељу а тупави идиоти који мисле да данашња НДХ није усташко наследство су ретардирани\n1.1. jebo ti on ludu familiju\n1.2. bolestan si ka i on\n2. ocigledno je da srbijom vladaju raikali\n3. raspadnuti vojvoda zari i pali u srbiji, vucic koji mu je donosio burek i novine ne sme ni da zucne jer ga ovaj drzi u saci


Niška televizija » Duplo više falsifikovanih novčanica nego lane (VIDEO)\nDuplo više falsifikovanih novčanica nego lane (VIDEO)\nObjavljeno 13.07.2015. 15:29\nU prvoj polovini godine u Srbiji je otkriveno duplo više falsifikovanih novčanica nego i istom periodu lane, izvestila je Narodna banka Srbije. Među falsifikatima je najviše domaće valute, zatim evra pa američkih dolara. Prilikom kupovine novčanica od 50 i 100 dolara u menjačnicama, građani moraju dati svoje lične podatke, kako bi bili zaštićeni ukoliko kupe falsifikat.\nOd početka godine u Srbiji je otkriveno ukupno 2607 falsifikovanih novčanica, dok je u istom periodu lane pronađeno 1129 falsifikata. Ipak, ukupna vrednost otkrivenih novčanica je skoro tri puta veća – 3 362 600 u odnosu na 1 223 920 dinara. Najviše falsifikovanih novčanica je u domaćoj valuti, slede evro pa američki dolar. Inače, novčanice od 50 i 100 dolara su nafalsifikovanije, pa je Narodna banka Srbije, kako bi zaštitila kupce, uvela sigurnosna pravila. Kada kupujete neku od ove dve novčanice, u menjačnici će vam tražiti lične podatke, kako bi ih stavili na račun uz serijski broj novčanice.\nUkoliko pak, menjači kupuju sporne novčanice od građana, nisu u obavezi da traže lične podatke. Ipak, najbolja zaštita za njih je mašina koja identifikuje falsifikat. Od 2013. godine novčanica od 100 dolara štampa se sa hologramom, što značajno otežava falsifikovanje. U menjačnicama, ipak, najviše trguju evrima.\nŠto se strane valute tiče, podaci Narodne banke su da je od početka godine pronađeno 615 komada novčanica, skoro 30 odsto više u odnosu na isti period 2014. kada je otkriveno 480 komada. Ove godine pronađeno je duplo više falsifikovanih novčanica evra, dok je falsifikovanih dolara manje za oko 20 odsto. Iako je evro druga po redu falsifikovana valuta, nominalna vrednost pronađenih novčanica je najveća i iznosi 52 odsto ukupne vrednosti pronađeng falsifikovanog novca.\nZa kvalitetno putovanje ne treba tako puno novca (VIDEO)\nPovećane gužve na autobuskoj stanici (VIDEO)


Crnogorski Telekom se predstavio na XXIV Festivalu informatičkih dostignuća – Infofest, najavljujući novine koje kompanija nudi u različitim oblastima.\n„Pametni gradovi“ i razvoj IoT rješenja predstavljeni suprvog dana Infofesta i izazvali su veliku pažnju prisutnih. Vuk Vukašinović, ekspert za razvoj softverskih proizvoda u Telekomu govorio je o: monitoringu kvaliteta vazduha i buke, pametnim parkinzima, pametnim klupama, rješenjima za odvoz otpada i sistemu pametnog navodjanjavanja, kao IoT rješenjima koje kompanija može da ponudi crnogorskim gradovima.Pametna rješenja u boljoj organizaciji i funkcionalnosti gradova odnose se prije svega na povećanje kvaliteta života građana, ali i smanjenje troškova lokalnih samouprava.\nDrugog dana festivala predstavljen je uspješan primjer saradnje tri operatora i Agencije za elektronsku komunikaciju i poštanskudjelatnost, u uspostavljanju inovativnog rješenja za registraciju korisnika. Riječ o elektronskoj registraciji pripejd korisnika u Crnoj Gori, koju je predstavila Milanka Đonović, ekspert u Sektoru za poslovne korisnike Crnogorskog Telekoma. Tim stručnjaka tri operatora radili su zajednički na razvoju rješenja koji je umnogome olakšao sam proces registracije iučinio ga transparentnijim, a posebno doprinio boljem korisničkom iskustvu.Aplikacija koja je razvijena je prva ove vrste u regionu, a takođe i jedna od prvih u Evropi.\nTrećeg dana festivala, Nikola Đukanović, eskpert za razvoj radio mreže u prezentaciji„Telekomova mreža po mjeri budućnosti“, istakao je značaj razvoja IoT rješenja i 5G mreže. Govoreći o mogućnostima i značaju ovih rješenja u našoj svakodnevnici, dao je primjer sistema za daljinsku kontrolu požara ili prevenciju saobraćajnih udesa. Razvoj mreže budućnosti vodi do transformacije i industrije i društva u cjelini, a 5G mreža vodi i do promjene samih životnih navika. Nedavno je Dojče Telekom ostvario prvu 5G konekciju uživo u svojoj komercijalnoj mreži u Berlinu, u Njemačkoj, čime je kompanija pokazala koliko je zaista u mogućnosti da pruži superiorno iskustvo svojim korisnicima.\nCrnogorski Telekom je spreman za dolazeće trendove i već sada nudi brojna inovativna rješenja koja se nude i u evropskim centrima, a u periodu koji slijedi radiće dalje na razvoju mreže kako bi korisnicima ponudio najbolje servise i usluge.


Vesti online / Scena / Šoubiznis / Ukrajina ostaje bez Evrosonga?!\n"Evropska radiodifuzna unija (EBU) mogla bi da oduzme pravo Ukrajini da bude domaćin Evrosonga 2017. ukoliko se do kraja sledeće nedelje ne reši situacija sa predstavnicom Rusije", izjavila je predsednica EBU Ingrid Deltenre.\nyoutube.com/ Eurovision Song Contest 1,3\nJulija Samojlova još uvek ne zna "statu" na Eurosongu\n- Takvo ponašanje je apsolutno neprihvatljivo. Duboko žalim što se Evrovizija koristi za političke igre - rekla je Deltenre u intervjuu za švajcarski list "Blik", a prenosi Sputnjik.\nOna je naglasila da Evrosong nije za "huškanje ljudi jednih protiv drugih" i zapretila da će uvesti sankcije Ukrajini.\nOna je istakla da EBU vodi razgovore sa predsednikom Ukrajine Petrom Porošenkom i premijerom Vladimirom Grojsmanom kako bi se pronašlo "mirno rešenje" za aktuelni problem.\nUkoliko EBU zbog političkih igrica u Kijevu zaista oduzme Ukrajini pravo da bude domaćin takmičenja, biće to presedan u 62 godine dugoj istoriji najvećeg evropskog muzičkog takmičenja.\nPregovaramo: Ukrajinski premijer Vladimir Grojsman\nSkandal je izbio kad su ukrajinske vlasti zabranile ruskoj predstavnici Juliji Samojlovoj ulazak u Ukrajinu jer je imala koncert na Krimu.\nRusiji je ponuđeno da na takmičenju učestvuje "na daljinu" ili da pošalju podobnijeg kandidata, što su Rusi odbili.\nEBU je u početku pokušao da smiri strasiti, čak su u saopštenju istakli da "moraju da poštuju lokalne zakone zemlje domaćina..."\nMeđutim, Indgrid Deltenre je konačno jasno i glasno stavila do znanja da je uplitanje politike u Evrosong nedopustivo, i da Ukrajinci moraju da se ponašaju u skladu s propozicijama takmičenja, a ne da sami donose nova pravila kako im se prohte.\nUplitanja politike u najveće evropsko muzičko takmičenje bilo je je i ranije, ali mnogo diskretnije.\nPrvi put u istoriji se dogodilo da zemlja domaćin određuje ko će predstavljati drugu državu i postavlja uslove u vezi s takmičarima.\nU evrovizijskim krugovima uveliko se raspravlja i šta će biti ukoliko EBU ostane pri svojim stavovima i zaista oduzme pravo Ukrajini da bude domaćin ovogodišnjeg takmičenja.\nVerovatno da postoji rezervna varijanta, posebno što je do početka takmičenja ostalo nešto više od mesec dana.\nKoncert u Amsterdamu\nU okviru promocije predstojećeg Evrosonga u subotu, 8. aprila, u Amsterdamu biće održan tradicionalni predevrovizijski koncert na kome će učestvovati ovogodišnji takmičari.\nOni će fanovima predstaviti pesme s kojima će se takmičiti.\nKarte za ovaj koncert rasprodate su u roku od pola sata, a domaćini manifestacije u Amsterdamu biće holanski evrovizijski komentatori Kornald Mas i Selma, koja je predstavlja Island na Evrosongu 1999. i 2005. godine.\nTamičari će imati priliku da se međusobno upoznaju i druže, ali i da razgovaraju sa predstavnicima sedme sile.\nZa manifestaciju u Amsterdamu se akreditovalo više od 200 novinara iz cele Evrope.\nInače, ovogodišnji Evrosong trebalo bi da bude održan od 9. do 13. maja u Kijevu, osim ako EBU ne odluči drugačije.\nR'n'B verzija srpske pesme\nU susret predevrovizijskoj turneji u nekoliko zemalja, Tijana Bogićević i njen tim pripremili su novu verziju pesme "In Too Deep"\nsa specijalnim gostom - njenim suprugom. Srpska pesma je tako dobila svoju r'n'b verziju, koju je Tijana otpevala uživo sa mužem Markom Robertsonom, poznatijim pod imenom Sing-Sing. Američki pevač i Tijanin suprug član je King Of Hearts benda iz Sjedinjenih Američkih Država.\nSVET Porošenko: Ukrajini potreban mir sa Rusijom


Zeman: Tomislav Nikolić kao Šarl de Gol (foto) - 29.11.2016, Sputnik Srbija\nPredsednik Srbije Tomislav Nikolić započeo je danas dvodnevnu posetu Češkoj, a njen predsednik Miloš Zeman uporedio ga je sa nekadašnjim predsednikom Francuske... 29.11.2016, Sputnik Srbija\npolitika, vesti, srbija, češka, tomislav nikolić, miloš zeman\n19:14 29.11.2016 (Osveženo: 21:00 29.11.2016)\n© AP Photo / David JosekTomislav Nikolić i Miloš Zeman\nPredsednik Srbije Tomislav Nikolić započeo je danas dvodnevnu posetu Češkoj, a njen predsednik Miloš Zeman uporedio ga je sa nekadašnjim predsednikom Francuske Šarlom de Golom.\n28 Novembar 2016, 10:57\nPredsednik Srbije Tomislav Nikolić izjavio je danas da Srbija u Češkoj vidi velikog prijatelja još iz vremena pre Drugog svetskog rata i da ta zemlja, kao članica EU, može mnogo da pomogne Srbiji u evrointegracijama.\nNikolić je, posle sastanka sa češkim predsednikom Milošem Zemanom, naglasio da Srbija ima povećan obim ekonomske saradnje sa Češkom, te da se prvi put desilo da više izvozimo, nego što uvozimo iz te zemlje.\n„Danas je Češka uvažena članica EU, koja svojim stavom može mnogo da pomogne Srbiji. Srbija zaslužuje pomoć članica EU na svom putu zato što je uz mnogo odricanja građana, već 16 godina, na tom putu uporna, uprkos svim iskušenjima“, naglasio je Nikolić, koji je u dvodnevnoj poseti Češkoj.\nPrema njegovim rečima, stav Srbije je jasan i ako se od nje bude tražilo da napravi međudržavni sporazum sa Prištinom ili da uvede sankcije bilo kome u svetu, Srbija u takvo društvo ne želi da ide.\n„Mi želimo društvo u kojem svako ima svoje pravo, svako ima svoju državu, suverenitet, teritorijalni integritet. Svoje pravo da traži najbolji put za svoju decu. Tako smo spremni za EU“, rekao je predsednik Srbije.\n© AP Photo / David JosekSvečani doček u Pragu\nSvečani doček u Pragu\nOn kaže da Srbija nema sreću da pregovaramo sa stabilnom, čvrstom Evropom, Evropom blagostanja, već pregovara sa Evropom koja ima krizu proširenja, i u kojoj se, kao u celom svetu, kovitlaju odnosi.\n„Mnoge elite padaju, nikome više nije garantovano da će da pobedi na izborima sa politikom sa kojom je pobeđivao. Mislim da je migrantska kriza tome doprinela, kao veliki izazov za koji Evropa nije bila potpuno spremna“, rekao je predsednik Srbije.\nNikolić je podsetio da se Srbija nalazi na migrantskoj ruti, da je do sada kroz Srbiju prošlo oko 800.000 migranata, te da je 7.000 do 8.000 migranata stalno na teritoriji Srbije, „bez želje da tu ostanu, ali i bez nade da mogu da odu dalje“.\n„Mi smo u neprekidnim razgovorima sa predstavnicima EU da se to pitanje reši. Bilo bi najgore da Evropa jednog dana zatvori sve svoje granice, a da se ljudi slivaju u Srbiju. Ne bismo znali kako bi iz toga izašli“, naglasio je Nikolić.\nOn je podsetio da Srbija ima istrajnu međunarodnu politiku, da hoće da sarađuje sa svima, te da zbog toga ponekad naljuti Istok, ponekad Zapad, ali da „interes naše zemlje nije da nas neko hvali, već da se razmišlja isključivo o interesu naših građana“.\n„Svesni smo da je Češka priznala nezavisnost Kosova i Metohije, ali i da je Češka naš prijatelj i da neće učiniti ništa dalje na putu odnosa između takozvanog Kosova i Češke dok se to ne reši na međunarodnom nivou“, rekao je Nikolić.\nSrbija, nastavio je on, iskreno pregovara sa predstavnicima Prištine, ali sa druge strane nema iskren odgovor, te da će nastaviti sa pregovorima, jer na prostoru KiM živi mnogo ljudi kojima treba obezbediti, mir, stabilnost, ekonomski razvoj, šansu da se zaposle, školuju svako na svom jeziku.\n„Mi apelujemo na velike sile, EU, SAD, Rusiju, Kinu, da uspostave nove prijateljske odnose, da ne gledaju jedni drugima preko ograde ko je više postigao, pa da ga vrate unazad, već da gledaju nas koji ne možemo ništa da postignemo ako se oni budu svađali“, rekao je Nikolić.\nSrbija, podvukao je on, pomaže i susednim državama koje još nisu u EU, da zajedno postanu deo evropske porodice.\n„Ne želimo da se ponašamo kao neke države iz bivše Jugoslavije koje su svoje članstvo u EU iskoristile da zaustave Srbiju. Ako postoje objektivni razlozi da nam se uspori put, treba nam ukazati na njih i mi ćemo da ih uklonimo“, rekao je Nikolić.\n© AP Photo / David JosekTomislav Nikolić i Miloš Zeman prvog dana posete u Pragu.\nTomislav Nikolić i Miloš Zeman prvog dana posete u Pragu.\nOn je dodao da je Srbija zato zahvalna Češkoj jer ne postavlja uslove Srbiji na putu ka EU.\nPredsednici Zeman i Nikolić prisustvovali su potpisivanju sporazuma o saradnji u oblasti kulture, obrazovanja, nauke, omladine i sporta, a paraf na sporazum stavili su Mladen Šarčević, ministar obrazovanja, nauke i tehnološkog razvoja Vlade Srbije i Katerina Valhova, ministarka obrazovanja, omladine i sporta u Vladi Češke.\nNikolić je podsetio da je Češka iškolovala veliki broj Srba i da su to danas istaknuti inženjeri, umetnici i da bi sporazum koji je potpisan mogao da iškoluje čitave generacije i da dve zemlje poveže kao što su nekada bile povezane.\nPredsednik Srbije je rekao da mu je zadovoljstvo kada se sretne sa Zemanom, jer je reč o političaru koji sledi interese Češke, potpuno slobodno iznosi svoje mišljenje i ne razmišlja o tome hoće li se to mišljenje dopasti svima ili samo nekome.\nNikolić je izjavio je da će dok je predsednik uvek biti protiv uvođenja sankcija bilo kome i da Evropska unija ne može da računa da će Srbija da se priključi sankcijama kad god se nekom u Briselu prohte.\n"Dok sam ja predsednik uvek ću biti protiv toga da bilo kome i bilo kada uvedemo sankcije", rekao je Nikolić, koji boravi u zvaničnoj poseti Češkoj.\nOn je naveo da smatra da su sankcije način da se izvrši uticaj na građane da promene vlast, a da je to "mešanje u tuđe unutrašnje poslove, koje valjda niko od nas ne dozvoljava bilo kom drugom".\n"EU ne može da računa da će Srbija da se priključi sankcijama kad god se nekom u Briselu prohte", kazao je on.\nPrema njegovim rečima, onaj ko uvodi sankcije, trebalo bi da ode u državu u kojoj su sankcije uvedene, pa da vidi kako žive ministri, bogataši, a kako živi običan narod.\n"Ja sam bio pod sankcijama EU i SAD, jako dugo mi je bilo zabranjeno putovanje i uopšte nisam živeo lošije, ali ljudi oko mene su živeli lošije. Ja sam bio narodni poslanik, imao sam platu i sada kada mogu da putujem gde god hoću, ja putujem samo u zvanične posete, ne idem na odmor u inostranstvo, tako da mi to uopšte nije nedostajalo, ali sam gledao ljude oko sebe koji su stradali zbog sankcija", dodao je on.\n25 Oktobar 2016, 12:10\nNikolić je kazao i da je nagovestio šta bi mogao da bude problem u odnosu Srbije sa EU, a to je pitanje principa.\nOn je objasnio da postoje dve simetrične situacije — Kosovo i Krim, da EU priznaje nezavisnost Kosova, a ne priznaje Krimu pravo na samoopredeljenje, da Rusija ne priznaje nezavisnost Kosova, a priznaje Krimu pravo na samoopredeljenje.\n"Srbija podržava teritorijalni integritet i Srbije i Ukrajine, što smatram da je jedini ispravan stav. EU je uvela sankcije Rusiji zbog Krima, a ko je uveo državama članicama EU sankcije zbog bombardovanja Srbije? Ili možda mi nismo ravnopravni na ovom svetu, pa u zavisnosti od toga u kojoj državi živite i kom narodu pripadate, imate manje ili više ravnopravnosti", kaže Nikolić.\nPredsednik Srbije je izjavio da je Srbija tim svojim stavom naljutila i Rusiju i EU.\n"Gde god krenete, neko je ljut, možda je to znak da smo jedini mi u pravu. Toliko dugo smo bili pod sankcijama, toliko nam je dece zbog toga umrlo, toliko bolesnika umrlo, toliko ljudi je psihički obolelo zato što nisu imali šta da odnesu kući deci", rekao je.\nPredsednik Češke Miloš Zeman uporedio je predsednika Srbije sa nekadašnjim predsednikom Francuske Šarlom de Golom.\nOn ga je uporedio sa De Golom zato što Nikolić, bez obzira na pritiske, odbija da se Srbija pridruži sankcijama koje je Evropska unija uvela Rusiji.\n„U potpunosti razumemo poziciju Srbije koja nastoji da održava prijateljske odnose sa svim velikim zemljama i ne pribegava politici sankcija, iako joj to povremeno donosi teškoće. Nadovezujete se tu malo na Šarla de Gola, a mislim da takva politika sada nakon izbora za predsednika SAD ima veću šansu na uspeh“, rekao je Zeman posle sastanka sa Nikolićem.


VojvodinaCafe - Vojvođanski učenici najtolerantniji\nVojvođanski učenici najtolerantniji\nVest objavljena: 28.06.2012 22:02\nVećina srednjoškolaca u Srbiji ne bi se družila sa pripadnicima neke od manjina, a najmanje poželjni za druženje su Albanci, muslimani i seksualne manjine, pokazalo je istraživanje sprovedeno u više gradova Srbije. Projekat je finansirala Delegacija EU u Srbiji.\nSrednjoškolci, takođe, ne vladaju jasnom definicijom diskriminacije ili drugim pojmovima poput LGBT, a diskriminaciju neretko mešaju sa drugim pojavama, rečeno je na predstavljanju rezultata projekta.\nPrema mišljenju srpskih srednjoškolaca, grupa koja je najviše diskriminisana u Srbiji su Romi, a slede je pripadnici LGBT populacije i osobe sa invaliditetom.\nNa pitanje da li su ikada bili diskriminisani, 36 odsto srednjoškolaca je odgovorilo potvrdno a 59 odsto je izjavilo da nije bilo diskriminisano.\nPrema istraživanju, gotovo svi srednjoškolci su bili svedoci diskriminacije: ukupno 84 odsto je izjavilo da su primetili da je neko u okruženju bio diskriminisan, dok je 14 odsto reklo da to nije primetilo.\nVelika većina srednjoškolaca, ukupno 96 odsto, smatra da su diskriminacija i nasilje povezani.\nMeđu srednjoškolcima preovlađuje negativan odnos prema homoseksualnosti: 27 odsto smatra da je homoseksualnost nešto što treba da ostane između četiri zida, a 23 odsto smatra da homoseksualnost ugrožava decu.\nNa nivou Srbije 16 odsto smatra da pripadnici LGBT populacije treba da imaju sva prava kao i većina stanovništva, a 12 odsto da treba da imaju sva prava osim prava na usvajanje.\nNajtolerantniji su srednjoškolci u Vojvodini u kojoj 30 odsto smatra da homoseksualci treba da imaju sva prava.\nPored istraživanja o stavovima srednjoškolaca o manjinskim grupama, nasilju i diskriminaciji u okviru projekta su organizovani i seminari za srednjoškolce u 10 gradova Srbije, kao i za prosvetne savetnike i inspektore, i savetovanja za roditelje.


Poništen tender za izradu kartica za radnike - Novagaszeta.rs\nMinistarstvo finansija Republike Srpske poništilo je tender za izradu sistema elektronskih kartica za radnike u Srpskoj. Do poništavanja je došlo jer je Kancelarija za razmatranje žalbi BiH usvojila žalbu jednog od ponuđača.\nOni su potvrdili da je raspisivanje novog tendera u proceduri i da će na sajtu ministarstva biti ubrzo i javni poziv za novi tender. Ipak to što će tender biti ponovljen neće uticati na odluku da radnici kartice i dobiju poručuje ministar Milenko Savanović.\n– Mislim da će sve to ići u svojoj zakonskoj regulativi, naravno mi ćemo istrajati na tome što smo odlučili iz tog razloga da se uvede više reda kako kod poslodavaca tako i kod radnika – poručio je Milenko Savanović, ministar rada i boračko invalidske zaštite u Vladi Srpske.\n– Mi smo i prethodno ukazivali na probleme što kartica ne sadrži podatke koje je trebala da sadrži koji bi na neki način uslovili umanjenje sive ekonomije – kaže Saša Aćić, direktor Unije udruženja poslodavaca Republike Srpske.\nElektronske kartice za radnike trebalo je da zažive do kraja godine i svaki radnik u Srpskoj trebalo bi da je ima tokom radnog vremena. U slučaju inspekcije radnik bi karticu trebalo da da na uvid. Radnik bez dokumenata platio bi 20 maraka kazne, dok bi poslodavcu mogla da bude zabranjena djelatnost 15 dana. Prvi kontingent kartica za radnike u Srpskoj finansiraće Poreska uprava, a sve ostale poslodavci.\nNeisplaćene plate i doprinosi guraju radnike u sporove\nStrani poslodavci “dolaze“ po radnike u BiH\nTagged kartice, radnici, Republika Srpska, tender\nSrbija odaje priznanje slavnim precima\nVrijeme: Oblačno i prijatno toplo


Milić: Vlast medije smatra prirodnim neprijateljem\nDirektor i urednik Produkcijske grupe Mreža Vladimir Milić ocenio je u Novom danu da odbacivanje krivične prijave novinara napadnutih na dan inauguracije predsednika Srbije Aleksandra Vučića predstavlja kontinuiranu politiku gde se mediji stalno drže u nekoj vrsti vanrednog stanja i straha kako se ne bi upuštali u kritiku vlasti.\n„Gadno je to što većina kolega nije iznenađena ovakvom odlukom. To ostavlja čudan ukus u ustima da ovde vlast medije smatra prirodnim neprijateljem, ako nisu pod njihovom kontrolom“, rekao je Milić.\n„Mi, kao novinari, možemo da radimo svoj posao i da ukazujem na nešto što su propusti vlasti, a na vlasti je da bude pametna i da te nalaze prihvati“, smatra on.\nMilić ocenjuje da je jedina prava opozicija Vučiću u Briselu i da, pošto je tamo nema, postoji otvoren put Vučiću i vlasti Srpske napredne stranke „da se ponaša kako hoće“.\nGovoreći o novinskoj agenciji Tanjug, koja je odlukom vlade ugašena ali i dalje postoji, Milić je istakao da je reč o političkoj i pravnoj bahatosti.\n„Da ugasite pravno lice, a da i dalje funkcioniše. To je presedan, ne znam da li igde tako nešto postoji“, kaže on.\n„Imamo dva puta godišnje izbore i permanentnu predizbornu kampanju. To je potpuno neregularno stanje za život i rad, ali i nepovoljna atmosfera za dolazak novca u Srbiju“, rekao je on.\nTanjug Vladimir Milić\n← Ružić: I za medije važe zakoni tržišta, u Tirani-„nehigijenski\nPosle odluke Tužilaštva: Gordana i Lidija nisu isto →


Slobodna Hercegovina » Juniorke Trebinja 03 prvakinje Srpske\nJuniorke Ženskog košarkaškog kluba Trebinje 03 osvojile su sinoć titulu prvakinja RS na turniru u Banjaluci, gdje su ostvarile tri ubjedljive pobjede.\nTrebinjke su bile bolje ekipe Basket Una iz Novog Grada, Feniks iz Banjaluke i Mladost iz Gacka. Osvajanjem titule, košarkašice Trebinja 03 ostvarile su plasman i u završnicu juniorskog prvenstva BiH.\n„Iako se do posljednjeg trenutka nije znalo da ćemo otputovati u Banjaluku, uspjeli smo da nadvaldamo probleme i ostvarimo još jedan značajan rezultat. Uz pomoć našeg grada, uspjeli smo da odemo na završnicu Prvenstva na kome su naše djevojke pokazale svoj talenat i zasluženo ostvarile vrijedan rezultat. Narednog vikenda, nadamo se u Trebinju, igraćemo finalni turnir kadetskog prvenstva RS na kome imamo velike ambicije. Imamo odličlne pionirke, seniorke su u vrhu tabele, i moguće je da u svim uzrasnim kategorijama, čak i ujedinimo titule“, kaže Milorad Nadaždin, trener juniorske ekipe Ženskog košarkaškog kluba „Trebinje 03“.


Ivanovićeva izgubila i od Klejbanove – Nadlanu.com\nIvanovićeva izgubila i od Klejbanove\nBEOGRAD, 7. februara 2010. (Beta) - Ženska teniska reprezentacija Rusije izjednačila je na 2:2, u meču prvog kola Svetske grupe Fed kupa, pošto je Alisa Klejbanova pobedila Anu Ivanović sa 2:0 u setovima (6:2. 6:3).\nUčesnika polufinala će odlučiti dubl u kojem će, prema najavama, Srbiju predstavljati Jankovićeva i Ivanovićeva, a Rusiju Vera Duševina i Anastasija Pavljučenkova.\nJelena Janković je ranije danas pobedila Svetlanu Kuznjecovu sa 2:1 u setovima (6:3, 4:6, 6:3) i donela Srbiji vodjstvo od 2:1.\nIvanovićeva je veoma loše počela meč, pravila je mnogo grešaka, što je Klejbanova iskoristila i posle dva brejka povela sa 4:0.\nSrpska teniserka je nakon toga uspela da vrati brejk i bez izgubljenog poena osvoji gem na svoj servis i smanji na 4:2. Ali, kada se činilio da će Ivanovićeva napraviti preokret, ona je nastavila sa greškama, a 31. teniserka sveta je u osmom gemu napravila i treći brejk u prvom setu i posle 33 minuta igre povela u meču.\nIvanovićeva je zaigrala nešto bolje u drugom setu. U trećem gemu imala je tri brejk lopte, ali nije uspela da ih iskoriti i Klejbanova je povela sa 2:1.\nTeniserke su zatim osvajale gemove na svoj servis, ali osmi gem je bio odlučujući, kada je Klejbanova napravila brejk i povela sa 5:3, a ubrzo i osvojila gem na svoj servis i posle sat i 25 minuta obezbedila Ruskinjama peti meč.


Prijestonica: Mladi bračni parovi imaće prioritet za socijalno stanovanje | Standard\nPrijestonica: Mladi bračni parovi imaće prioritet za socijalno stanovanje\n„Uzimajući u obzir da se radi o jednom od najznačajnijih programa za lokalno stanovništvo, posebno pojedinaca i domaćinstava koja iz socijalnih, ekonomskih i drugih razloga ne mogu riješiti stambeno pitanje, Lokalni plan biće 15 dana na javnoj raspravi kako bi svi zainteresovani mogli doprinijeti kreiranju što kvalitetnijeg dokumenta“, saopšteno je iz Prijestonice Cetinje.\n“Izgradnja ovog objekta trebalo bi da bude završena do kraja 2022. godine. Takođe, shodno Zakonu o socijalnom stanovanju, Prijestonica će u 2022. godini obezbijediti sredstva u budžetu za dodjelu građevinskog materijala za izgradnju novog ili rekonstrukciju postojećeg stambenog objekta i davanje subvencija za socijalno stanovanje, u skladu sa zakonom”, navedeno je u saopštenju.\nNapominju, pored rješavanja stambenih potreba mladih bračnih parova, prioritet u ostvarivanju ovog prava u 2022. godini imaće samohrani roditelji, osobe sa invaliditetom, osobe starije od 67 godina, mladi koji su bili djeca bez roditeljskog staranja, porodice sa djecom sa smetnjama u razvoju i žrtve nasilja u porodici.\n“U zgradi u naselju Gruda – Donje polje 22 stana biće opredijeljeno za osobe u stanju socijalne potrebe, a u objektu za zaposlene u kulturi još 12, koje je Prijestonica stekla na osnovu ugovora potpisanog sa Sindikatom kulture. Završetak izgradnje ovog objekta planiran je za maj 2022. godine”, zaključuje se u saopštenju.


Foma Fomaspeed N312 18x24/10 foto papir papir cena, cene Srbija, prodaja Beograd Novi Sad Niš\nFoma Fomaspeed N312 18x24/10 foto papir papir cene\nEPonuda nije internet prodavnica već Vam omogućava da brzo i lako nađete Foma Fomaspeed N312 18x24/10 foto papir papir po najjeftinijoj ceni. Naš cilj je da kupci budu što bolje informisani o ponudi Foma papir Fomaspeed N312 18x24/10 foto papir na tržištu Srbije. Vrlo lako nalazite željeni proizvod za kategoriju Papir cene, ne morate da lutate od sajta do sajta za Foma Papir, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Foma Fomaspeed N312 18x24/10 foto papir papir sa PRODAVCEM. EPonuda ne može da garantuje potpunu tačnost specifikacije i slika za Foma Fomaspeed N312 18x24/10 foto papir papir. Pre kupovine, podatke za Foma papir Fomaspeed N312 18x24/10 foto papir proverite na sajtu PROIZVOĐAČA.


Fejsbuk nije kao druge kompanije\n04.02.2012. / 8:25\nVAŠINGTON, Osnivač Fejsbuka Mark Zakerberg napisao je pismo potencijalnim investitorima kako bi im objasnio u kojoj mjeri njegova kompanija nije kao druge.\nU pismu je istaknuto da novi društveni, politički i privredni poredak dolazi, kao i da će uvođenje na berzu Fejsbuka i otvaranje njegovog kapitala za javnost predstavljati važnu fazu u toj novoj eri, ali i da, srećni izabranici, pozvani da budu njegovi akcionari, treba da shvate da ta kompanija nije kao ostale.\nIzmeđu ostalog navedeno je da Fejsbuk nije u početku stvoren da bi bio kompanija, već da bi se ispunila društvena misija stvaranja otvorenijeg i povezanijeg svijeta, tako da svaka osoba koja ulaže u tu kompaniju treba da shvati šta za nju znači ta ‘misija’, kako se u njoj donose odluke i zašto se rade stvari koje se rade.\nAmeričko tijelo za regulisanje i kontrolu finansijskih tržišta SEC je, istovremeno, objavilo da je Fejsbuk u decembru imao 845 miliona aktivnih članova u svijetu među kojima 425 miliona priključenih preko mobilnih aplikacija. Tanjug\nTagovi: fejsbukinvestitorimark zakerbergpismo


► Vesić: Tender za uređenje Slavije biće završen 12. maja\nRadovi će trajati 150 dana, a nadležni će učiniti sve da oni budu kvalitetni i završeni u roku, dodao je Vesić.\nPrema rečima gradskog menadžera, Slavija će imati "velelepnu" fontanu, biće uređen prostor između Ulice kralja Milutina i Slavije, a postojaće posebna traka samo za autobuse.\n"Neće biti stajališta na samom trgu i tako ćemo dobiti potrebnu prohodnost", rekao je Vesić, saopštila Gradska uprava.\nVesić je objasnio da će tokom radova postojati paralelna saobraćajnica, koja će se od Makenzijeve pružati preko parkinga do Ulice kralja Milana, kako bi se saobraćaj nesmetano obavljao za vreme radova.\n"Sugrađanima se unapred moramo izviniti zbog neprijatnosti tokom trajanja radova, ali rezultat će biti uređeni Trg Slavija i Bulevar oslobođenja, kojim će građani biti zadovoljni", rekao je Vesić.\nGovoreći o očuvanju gradića Pejtona, Vesić je rekao da razgovarao sa zakupcima objekata, kao i da je inicirana izrada plana detaljne regulacije za taj deo Vračara, te da će gradić Pejton biti posebno uređen.\n"Biće predviđena takva vrsta delatnosti, a potom ćemo ući u rekonstrukciju kojom će biti vraćen u prvobitno stanje prema izvornom projektu arhitekte", rekao je Vesić i napomenuo da će objekte nakon toga dobiti u zakup samo određene delatnosti, poput starih zanata i umetnika, čime će se napraviti jedna vrsta umetničke kolonije.\n"Sa zakupcima je utvrđeno šta sve treba da se uradi i mi smo jedina vlast koja je zaista učinila nešto kako bi se ovaj deo Vračara uredio. Tako će Čuburci do druge polovine sledeće godine dobiti konačno jedan uređeni prostor", rekao je Vesić.\nOn je podsetio da je na na Vračaru ugrađeno skoro 1.000 parking senzora, a plan za sledeću godinu je još 5.500 njih, kojima će se pokriti Stari grad i deo Savskog venca.\nRekonstrukcija Kalenić pijace po projektu iz 2009. godine takođe je u toku, rekao je Vesić, i podsetio da će se radovi obaviti u četiri faze, koji će trajati dve godine, bez prekida rada pijace i "uz očuvanje njenog duha".\nVesić je podsetio i na izgradnju 235 stanova za osobe koje su stekle status izbeglica za period 1991-1995. godine, a imaju prebivalište u Beogradu, ističući da je konkurs završen, a da je u toku izbor izvođača radova.\nOčekuje se da radovi počnu za nekoliko meseci, dodao je Vesić.\n"Vrednost projekta je 850 miliona dinara, od čega će Grad uložiti 332 miliona. Rok je 14 meseci i nadam se da ćemo do kraja 2017. godine biti u mogućnosti da obradujemo 235 porodica", rekao je Vesić i dodao da je na istoj lokaciji predviđena i izgradnja još 380 stanova.


Stvoren značajan institucionalni okvir za prevenciju korupcije – Radio Feral\nProvedba Strategije i Akcionog plana za borbu protiv korupcije Tuzlanskog kantona 2021-2024 bila je tema današnje prezentacije Tima za prevenciju korupcije Vlade TK, a kojoj su uz premijera TK Irfana Halilagića i ministre u Vladi TK prisustvovali i predstavnici Misije OSCE-a u Tuzli, predvođeni šefom Ureda Misije u Tuzli Damirom Gnjidićem. Cilj ovog sastanka, uz prezentaciju, bio je i diskusija o provedbi Strategije i ključnih mjera iz Akcionog plana uz prezentaciju aktivnosti predviđenih Planovima za borbu protiv korupcije Ministarstva unutrašnjih poslova, Ministarstva zdravstva, te Ministarstva finansija Tuzlanskog kantona. Također, jedan od ciljeva jeste i animiranje svih kantonalnih institucija da se još agilnije uključe u donošenje neophodnih propisa i snažnije doprinesu prevenciji korupcije.\nU tom smislu danas je, osim Strategije i Akcionog plana, prezentiran i nedavno usvojeni Zakon o prijavljivanju, porijeklu i kontroli imovine izabranih dužnosnika, nosilaca izvršnih funkcija i savjetnika u Tuzlanskom kantonu. Uz Ured za borbu protiv korupcije i upravljanje kvalitetom Tuzlanskog kantona, kao stručnu službu Vlade Tuzlanskog kantona, koja treba da provodi spomenuti Zakon, Tuzlanski kanton stvorio je značajan istitucionalni okvir koji pokazuje spremnost i opredjeljenost Vlade TK da se aktivno uključi u borbu protiv ovog društvenog karcinoma, rečeno je danas.\n← Uskoro 9. manifestacija „Kalesijski šampioni znanja“\nKarcinom nestao kod svih pacijenata koji su primili ovu terapiju →\n16/08/2018 Mirza Musanovic\t0


Ekonomsko – socijalno vijeće za područje Kantona Sarajevo podržalo je stav Udruženja poslodavaca KS da su visine naknada komunalnih taksi, propisane odlukama općinskih vijeća u Kantonu Sarajevo, neprihvatljive za poslovnu zajednicu.\nZaključak je donesen na sjednici ESV-a koju je organizirala Vlada KS 27.04.2022. godine, s ciljem da se zajedno sa čelnicima općina sagleda šta je sporno u odlukama o visini komunalnih taksi koje su donijela općinska vijeća, te kako bi se iznašla najbolja rješenja.\nEkonomsko–socijalno vijeće je tom prilikom i zatražilo od općinskih vijeća da utvrde naknadu za komunalnu taksu koja će se kretati u realnim okvirima u odnosu na visinu komunalnih taksa koje su do sada primjenjivane.\n"Pozivaju se općinska vijeća da u periodu od 60 dana naprave cjelovitu analizu primjene Zakona o komunalnim taksama, odnosno efekata vlastitih odluka o visini komunalnih taksi, te da u skladu sa rezultatima analize, eventualno promjene odluke o visini komunalnih taksi. Ekonomsko – socijalno vijeće za područje Kantona Sarajevo poziva Poreznu upravu Federacije Bosne i Hercegovine da odgodi vrijeme naplate naknade za isticanje firme za 60 dana od nastale obaveze za plaćanje komunalne takse", zaključeno je također.\n"Ono što želim naglasiti je da je u skladu sa Zakonom o komunalnim taksama KS, u nadležnosti općinskih vijeća donošenje kriterija i visine komunalnih taksi. Po zakonu i sav prihod od komunalnih taksi pripada općinama. Vlada Kantona Sarajevo je u ovom slučaju preuzela ulogu medijatora između poslodavaca i opština. Očekujemo da će zaključci koje je donijelo ESV KS biti ispoštovani", izjavila je ministrica Prvulović.\nPodsjetila je da je, u skladu sa pravom na lokalnu samoupravu, prilikom utrđivanja Zakona o komunalnim taksama, Vlada odnosno Skupština KS prepustila općinama da odrede visinu taksi.\nPredsjednik ESV-a Safudin Čengić, u ime poslodavaca je izjavio kako je neophodno da se na bazi stručne i usporedne analize, sa sličnim zakonima u BiH i zemljama okruženja, utvrde kriteriji na osnovu kojih će se plaćati komunalne takse, a koje neće biti drastične kao sada.\n"Prikupljanje prihoda od taksi jeste u nadležnosti općina, ali kriteriji moraju biti identični, moraju se utvrditi na način da sve firme budu ravnopravne", naglasio je.


Stoni tenis: Paraolimpijci – za Tokio (AUDIO) – Srbija NASA Zemlja\nStoni tenis: Paraolimpijci – za Tokio (AUDIO)\nZa odlazak u prestonicu Japana boriće se: Biljana Ubović (K-5), Zorica Popadić (K-4), Mladen Ćirić (K-3) i Boris Stoiljković (K-2).\nU konkurenciji stojećih stonotenisera našu zemlju će predstavljati dvojica mladih i talentovanih reprezentativaca Aleksej Radukić (K-8) i Mihailo Radovanović (K-7).\nMladen Ćirić je bio najprijatnije iznenađenje proteklog evropskog šampionata u Švedskoj, samo mu je poen falio do bronzanog odličja.\n„Svih ovih meseci nakon evropskog šampionata sam se spremao za ovaj trenutak. U dobroj sam formi i daću sve od sebe da se nađem među putnicima za Tokio“ – kaže reprezentativac Srbije iz redova novosadske „Tvrđave – 021“.\nAleksej Radukić je dvostruki prvak Srbije u konkurenciji stojećih stonotenisera u kategoriji osam. To mu je prvi nastup na nekom od važnijih međunarodnioh takmičenja.\n„Daću sve od sebe za dres Srbije. U mojoj kategoriji biće žestoka borba između već iskusnih i proverenih svetskih stonotenisera koji su već nosioci najvećih svetskih takmičenja. Svestan sam da su mi male šanse za plasman na Paraolimpijadu, ali u svakom slučaju za mene će ovo biti veoma važno međunarodno iskustvo. Bez obzira na konkurenciju, ako mi se ukaže prilika i ako mi žreb bude naklonjen, boriću se svim snagama da se nađem u Tokiju“ – sa velikim motivom odlazi u Laško naš paraolimpijac Aleksej Radukić.\nPodsećamo, do sada je četvoro naših stonotenisera paraolimpijaca izborilo plasman na Paraolimpijske igre u Tokio. U ženskoj konkurenciji već odavno za najveće svetsko takmičenje u miru bruse formu tri naše predstavnice: Borislava Perić Ranković, Nada Matić i Ana Prvulović. U konkurenciji muškaraca vizu za Tokio jedino je obezbedio Mitar Palikuća.\nPoslušajte izjave Alekseja Radukića i Mladena Ćirića


Rezolucija Srbije bez pravnih posledica\nMinistar inostranih poslova Kosova Skender Hiseni izjavio je u Prištini da bilo kakva odluka Generalne Skupštine UN o inicijativi Srbije neće sprečiti proces priznanja Kosova. Hiseni je po povratku iz Njujorka izjavio da mišljenje Medjunarodnog suda pravde neće imati pravne posledice.\nNekoliko dana uoči početka rasprave u Generalnoj Skupštini UN o inicijativi Srbije, koja traži da se Medjunarodni sud pravde izjasni o legalnosti nezavisnosti, predstavnici kosovskih Albanaca kažu da eventualan pozitivan odgovor ne može proizvesti pravne posledice po Kosovo.\nMinistar inostranih poslova Kosova Skender Hiseni je rekao da u slučaju da rezolucija Srbije prodje to neće zaustaviti proces priznanja Kosova.\n“Hipotetički gledano ako inicijativa prodje ona može imati marginalne kratkoročne posledice i da one države koje se ionako dvoume po pitanju Kosova i dalje odlažu svoju odluku. Ali ne može biti uticaja na nezavisnost Kosova, na dugoročno priznanje i na konsolidovanje demokratskih institucija”, rekao je Hiseni, dodavši da je u to uveren nakon razgovora koje je tokom dvonedeljnog boravka u Njujorku imao sa različitim delegacijama.\nHiseni i predsednik Kosova Fatmir Sejdiu su se na marginama zasedanja Generalne Skupštine UN sastali sa mnogim ambasadorima zemalja članica UN-a i drugim predstavnicima, od kojih su tražili da njihove zemlje priznaju Kosovo i glasaju protiv inicijative Srbije.\nSrbija zahteva da Generalna Skupština UN zatraži da Medjunarodni sud u Hagu ispita pravnu zasnovanost proglašenja nezavisnosti Kosova. Zemlje članice ovog tela će početi razmatranje tog zahteva 8. oktobra.\nKosovski ministar je objasnio da bi rezolucija mogla biti lako izglasana u UN, s obzirom da je utvrdjen sistem glasanja dizajniran tako da se gotovo nijedna inicijativa ne blokira.\n“Ako na primer 120 zemalja bude uzdržano a 40 glasa, od toga 21 glas podrži a 19 bude protiv, onda ta rezolucija prolazi i pored ukupno malog broja glasova”, rekao je Hiseni.\nMinistar je kazao da Kosovo veruje u pravdu i da će Medjunarodni sud pravde doneti odgovarajuću presudu, što znači da odluka bude ili u korist Kosova i nezavisnosti ili neutralna. Ipak, Hiseni je istakao da pitanje nezavisnosti nije nadležnost pravosudja.\n“Proglašenje nezavisnosti i pitanje priznanja je politička odluka koju donose politički lideri i to nije pravno pitanje”, kazao je on.\nHiseni je još upozorio i da rezolucija Srbije može imati dugoročne prosledice po odnose Kosova i Srbije. Prema njegovim rečima pitanje statusa je već rešeno, te je najavio da se uskoro očekuju nova priznanja i da ima signala da će i susedne zemlje priznati nezavisnost Kosova.


Starović: Drska provokacija Kurtija\n21/11/2021 | 11:21 ⇒ 11:21 | Autor: TANЈUG\nNajava Albina Kurtija da bi glasao za "ujedinjenje" južne srpske pokrajine sa susjednom Albanijom predstavlja drsku provokaciju, kazao je Nemanja Starović.\nNemanja Starović (Foto: www.mfa.gov.rs)\nDržavni sekretar u Ministarstvu spoljnih poslova Nemanja Starović dodaje da to oslikava jasnu namjeru za daljom destabilizacijom prilika u regionu.\nStarović je rekao da je krajnje vreme za to da EU primjenom "punitivnih mjera djelatno prikaže stav o neprihvatljivosti takvog djelovanja Albina Kurtija", budući da retoričke osude nemaju nikakvog smisla niti efekta.\n- Ukoliko ni ovoga puta to ne bude slučaj i kaznene mjere opet izostanu, poštenije bi bilo da evropski medijatori zauvijek zaćute - naglasio je Starović.\n- Primjena dvostrukih aršina na štetu srpskog naroda predstavlja nešto na šta smo već navikli. Međutim, ne možemo i nećemo ostati bez odgovora na pokušaje da se na tijelu naše države rješavaju nacionalna pitanja drugih, dok se u isto vrijeme, na svakom mjestu i u svakoj prilici negira pravo srpskog naroda na samoodređenje. Noseći principi međunarodnog javnog prava nalaze se u temelju spoljne politike Republike Srbije, što naše djelovanje čini postojanim, predvidivim i odgovornim, a istovjetan pristup očekujemo i od svih naših međunarodnih partnera - ističe državni sekretar.\nKurti je u intervjuu za švajcarski onlajn magazin Monokl rekao da bi u budućnosti glasao za ujedinjenje s Albanijom, ali samo ako bi se takav referendum sproveo mirno i demokratski.\nNove prijeteće poruke o bombama u Beogradu\nU Srbiji 404 novooboljelih\n15:54 > Opljačkane dvije srpske radnje na Kosmetu\n12:56 > Sabor SPC odobrio kanonsko jedinstvo sa MPC\n10:56 > Selaković: Ohrabriti region na evropskom putu\n10:39 > Dojave o bombama i u "Beograđanki" i na niškom aerodromu


Počećemo sa onim što prvo upada u oko i lako primetnim detaljem redizajniranog modela, njegovim prednjim delom. Stari automobil posedovao je kontraverzne duple farove, dok sada, nova varijanta poseduje nešto konvencijalniji dizajn, prilično lakši za gledanje, ali ipak nešto manje specijalan.\nZapravo, sve što možemo reći jeste da, ukoliko volite izgled prednjeg dela Jeep Compass automobila, 2019 Cherokee će vas stilom verovatno podsetiti na njega, iako su BI-LED farovi posednjepomenutog nešto tanji i izduženiji.\nSa druge strane, štop svetla uključuju prepoznatljiva obležja Jeep marke, dok prepoznatljivi poklopac gepeka dolazi za integrisanom svetlosnom signalizacijom. Vrata gepeka takođe poseduju automatske karakteristike, ne koriste nikakvu bravu i mogu se otvoriti kik pokretom noge ispod zadnjeg branika.\nZahvaljujući potpuno novom dvolitarskom turbo motoru sa četiri cilindra, najnoviji Cherokee može ostvariti veoma zavidnu ekonomiju potrošnje goriva. Ovaj motor isporučuje 270 ks i 400 Nm obrtnog momenta i verovatno će se pokazati daleko efikasnijim od Pentastar V6 jedinice zapremine 3,2 litra, sa 271 ks i 324 Nm obrtnog momenta. Poslednji moćni motor dostupan za novi Cherokee jeste jedinica sa 180 ks i 320 Nm obrtnog momenta.\nDvolitarski turbo takođe dolazi sa direktnim ubrizgavanjem, stop start tehnikama i ultralaganom konstrukcijom radi još bolje efikasnosti.\nUnutra, najnoviji model poseduje Uconnect sistem koji sada dolazi u četvrtoj generaciji i uključuje Apple CarPlay i Android Auto karakteristike, ali i izbor između sedmoinčnih ili 8,4 inča velikim displejima sa pinč i zum mogućnostima. Sudeći prema kompaniji Jeep, Cherokee takođe donosi preko osamdeset naprednih sigurnosnih karakteristika.


NVU "Djeca Crne Gore" Forum teatar u školama\nForum teatar u školama\nDa se malo prisjetimo kakve sjajne stvari se realizuju u školama koje su bile uključene u projekat "Interkulturalnost u obrazovanju".\nNakon obuke u početku februara 2021.godine, nastavnici iz 4 škole koje su bile uključene u projekat su razvili radionice sa učenicima kroz upotrebu interaktivnih metoda rada u cilju razvijanja kritičkog mišljenja, tolerancije, dijaloga kod učenika i izražavanja putem forum teatra.\nOrganizovano je ukupno 19 radionica i realizovano je 9 predstava sa 41 učenika koji su glumili i više od 180 učenika koji su prisustvovali predstavama i uključili se kroz forum.\nŠkole koje su organizovale aktivnosti su: Gimnazija "Slobodan Škerović" Podgorica, Medresa "Mehmed Fatih" Tuzi, Prva Gomnazija Sarajevo i Gimnazija SSST iz Sarajeva.\nCilj projekta „Interkulturalnost u obrazovanju“ je izgradnja kapaciteta mladih i razvijanje interkulturalnih vještina koji doprinose duhu solidarnosti i saradnje među mladima Crne Gore i Bosne i Hercegovine, u obrazovnom sistemu.\nProjekat se realizuje u okviru Zajedničkog regionalnog programa „Dijalog za budućnost: unaprijeđenje dijaloga i društvene kohezije u, i između, Bosne i Hercegovine, Crne Gore i Republike Srbije“koji sprovode UNDP, UNICEF i UNESCO, a finansira ga Fond UN-a za izgradnju mira (UN PBF).


Ljubišić i Vujnićeva najbolji sportisti Banjaluke - Glas Srpske\nD. R. 25.02.2020 22:03\nBANjALUKA - Najbolji sportista Banjaluke za 2019. godinu je golman Rukometnog kluba Borac Bojan Ljubišić, dok je odbojkašica UOK BL voleja Sonja Vujnić trijumfovala u ženskoj konkurenciji.\nLjubišić je prethodno proglašen za najboljeg sportistu Republike Srpske u izboru “Glasa Srpske”, a priznanja je zaslužio sjajnim partijama u dresu Borca sa kojim je osvojio Kupu BiH, igrao finale prvenstva i četvrtfinale Čelendž kupa.\nVujnićeva je prošle i ove sezone napravila veliki iskorak sa svojim klubom koji je nastupio u srednjeevropskoj MEVZA ligi i CEV kup, a sve konkurentniji je dugogodišnjem vladaru Bimal Jedinstvu.\nKlubovi koji su dali najbolje pojedince imaju i najviše razloga za slavlje poslije sinoćnje manifestacije u dvorani “Borik”.\nBorac je proglašen i za najuspješniji klub, a dao je i najuspješnijeg mladog sportistu Luku Kneževića. U ženskoj konkurenciji priznanje za najbolji kolektiv dobio je ŽKK Orlovi, a najperspektivnija sportistkinja je odbojkašica Sara Marković.\nNagrada za najbolje organizovanu manifestaciju otišla je ATP Čelendžeru “Srpska open”, dok je najuspješniji sportista u sportu za invalidna lica član KKI Vrbas Igor Ignjatović.\nNagrada za životno djelo otišla je u ruke Nebojše Kuštrinovića, a nagrada za doprinos u razvoju i afirmaciji sporta pripala je Dragomiru Draganu Bataru. Specijalno priznanje za afirmaciju i razvoj školskog sporta Banjaluke pripala je predsjedniku Saveza za školski sport Srbije, proslavljenom odbojkašu Željku Tanskoviću.


Zvizdić: Priča o razgraničenju po etničkom principu štetna\n► Zvizdić: Priča o razgraničenju po etničkom principu štetna\nPredsedavajući Saveta ministara Bosne i Hercegovine (BiH) Denis Zvizdić izjavio je danas da je svaka priča o razmeni teritorija u regionu na bazi etničkih kriterijuma veoma štetna, što je pokazalo i iskustvo Zapadnog Balkana.\nUmesto priča o razgraničenju po etničkom principu, Zvizdić je susedne zemlje pozvao da potpišu ugovore o granici i time pokažu kako i u praksi poštuju teritorijalni integritet suseda.\n"Priča o pomeranju granica, promeni granica, razmeni teritorija i o crtanju novih granica na bazi etničkih kriterijuma je vrlo štetna i za prostor Zapadnog Balkana. Ta priča je, što pokazuje neposredno iskustvo iz prošlosti, vrlo opasna", rekao je Zvizdić novinarima posle sednice Saveta ministara biH u Sarajevu.\nPrema njegovim rečima, takve priče su u suprotnosti i sa međunarodnim standardima, sa baznim ciljevima Evropske strategije proširenja do 2035. godine, kao i sa daljim razvojem regionalnih odnosa i smernicama Deklaracije o razvoju dobrosusedskih i regionalnih odnosa, potpisane pre par meseci u Londonu.\nZvizdić je ocenio da se oni koji zagovaraju demarkaciju po etničkim linijama, sasvim sigurno ne zalažu za očuvanje mira i stabilnosti na prostoru zapadnog Balkana.\n"Mir i stabilnost su ključni i najvažniji uslovi za nastavak i dobrosusedske saradnje i razvoja naših svih šest država na prostoru Zapadnog Balkana", istakao je on.\nPredsedavajući Saveta ministara BiH je pozvao Hrvatsku i Srbiju da sa BiH potpišu ugovor o granici, kao što je to urađeno sa Crnom Gorom.\n"Sa Hrvatskom da ratifikujemo Ugovor o granici i odredimo međunarodni koridor do otvorenog mora. Da sa Srbijom potpišemo Ugovor o granici na bazi međunarodno utvrđene granice iz 1991. godine i da time, ustvari, pokažemo verodostojnost naših izjava kada govorimo o poštivanju suvereniteta i teritorijalnog integriteta i unapredimo našu međusobnu saradnju i jačanje poverenja", naglasio je Zvizdić.\nGovoreći o migrantsksoj krizi u BiH, Zvizdić je rekao da je u zemlju od početka godine ušlo 12 hiljada ilegalnih migranata, od kojih je interes za azil iskazalo njih 10.000, dok je 800 podnelo zahtev za azil.\n"Ostaćemo posvećeni zaštiti granice BiH. U poslednje vreme smanjen je broj migranata koji ulaze u BiH", rekao je Zvizdić.\nPredsedavajući Saveta ministara BiH dalje je kazao da je danas na sednici usvojena državna energetska strategija za period do 2035. godine, čime će za BiH biti omogućen pristup IPA i ostalim fondovima za sektor energetke.\nSAD finansiraju modernizaciju vojski regiona Zapadnog Balkana\nSjedinjene Američke Države (SAD) odobrile su 110 miliona dolara pomoći za četiri zemlje Zapadnog Balkana za nabavku naoružanja, u okviru programa koji za cilj ima zamenu borbenih sistema iz...\nGeneralna sekretarka Saveta za regionalnu saradnju (RCC) Majlinda Bregu izjavila je danas u Londonu da proces evropskih integracija predstavlja pouzdanu snagu za napredak Zapadnog Balkana, ali da...


Makedonija: Sve oči uprte u Zaeva - Sputnjik Srbija\n12:16 14 April 2021\nMakedonija: Sve oči uprte u Zaeva\n21:25 19.05.2017 Preuzmite kraći link\nSve oči u Makedoniji uprte su u mandatara i lidera druge po veličini stranke u parlamentu, posle VMRO-DPMNE koja je sada u opoziciji, koji je danas započeo razgovore o formiranju nove vlade, a prvi partner mu je bio lider najuticajnije albanske partije DUI, Ali Ahmeti.\nRazgovori Zaeva i Ahmetija će najverovatnije biti nastavljeni i tokom vikenda jer njih dvojica danas, kako je saopšteno u Skoplju, nisu razgovarali o konkretnim imenima i portfeljima, te potpredsednicima vlade.\nIstovremeno, iz najuticajnije VMRO-DPMNE, bivšeg premijera Nikole Gruevskog, danas su poručili da će s velikom pažnjom pratiti razgovore o formiranju vlade i u kom pravcu će se oni kretati.\nVMRO-DPMNE ne veruje Zaevu. Veruje da će on pokušati da izvrda datu reč u pogledu funkcionisanja buduće vlade. Ukoliko, kažu, do toga dođe oni će oštro reagovati za šta već, tvrde, već imaju plan.\nVlada uskoro, Zaev obećao Ivanovu: Sačuvaću Makedoniju\nJer, podsećaju iz te stranke, Zaev je da bi dobio mandat od predsednika Đorđa Ivanova potpisao izjavu da će se odreći tzv. „tiranske platforme“, odnosno da vlada neće ništa raditi što nije u skladu sa Ustavom, zakonima i nacionalnim interesima Makedonije.\nPortparol SDSM-a Petre Šilegov je nakon razgovora Zaeva i Ahmetija novinarima rekao da će buduća vlada raditi u skladu sa potrebama građana.\n„Ono što je najvažnije za Makedoniju je potreba da se promeni ili uspostavi princip funkcionisanja države, odnosno novi sistem koji ne može biti kao dosadašnji“, rekao je Šilegov.\nStav Zaeva je, kazao je, stav SDSM-a.\nVMRO: Zaev povezan sa kosovskim zločincima, braćom Geci\n„Za SDSM i građane Makedonije veoma je važno da nova vlada funkcioniše na sasvim drugačiji način, da postupa po drugačijem sistemu i principima, drugačijom od onog na koji je postupala vlada VMRO-DPMNE“, naveo je.\nIako je Zaev obećao novu vladu za desetak dana od dobijanja mandata, Šilegov je rekao da je nebitno da li će pregovori trajati dan duže. Bitno je, kaže, da se izbegnu bilo kakve eventualne štetne posledice.\nMandatar će, kazao je, razgovarati sa predstavnicima svih političkih partija koje su omogućile formiranje parlamentarne većine i potpisale saglasnost da Zaev bude mandatar.\nU tim razgovorima će biti definisani politički stavovi svih učesnica u smislu podrške vladi i budućeg zajedničkog nastupa.\nRekao je i da će javnost biti blagovremeno obaveštava o sastancima političkih partija u vezi sa formiranjem vlade, ti sastanci će biti transparenti i tu nema nikakvih tajni.\nrazgovori, vlada, Zoran Zaev, Makedonija


MILO ĐUKANOVIĆ „POŠTENJAČINA“: Šarić me ne može ugroziti\nMILO ĐUKANOVIĆ „POŠTENJAČINA“: Šarić me ne može ugroziti\nCrnogorski premijer Milo Đukanović izjavio je da Darko Šarić ne može reći ništa što bi moglo da ugrozi njega ili Crnu Goru.\nNa pitanje da prokomentariše navode iz saslušanja Darka Šarića, u kojima svedoči da mu je nuđena nagodba ukoliko bi optužio premijera Crne Gore za bilo šta, Đukanović je kazao da ga ta informacija nije iznenadila, prenosi „Vijesti“.\n„To me ne uznemirava, jer čak i da je postojao takav aranžman, ne vidim da je neko od njih mogao da kaže nešto što bi moglo biti opterećujuće za Crnu Goru ili mene lično“, kazao je Đukanović novinarima.\nOn je rekao kako ga to nije ni iznenadilo jer su, kako je naveo, razni ljudi u prethodnim godinama saopštavali da su od određenih struktura iz bezbednosnog sistema Srbije imali slične ponude.\n„To, pod uslovom da je tačno, svedoči o onome što smo znali i što je bila karakteristika odnosa Srbije prema Crnoj Gori u prethodnom periodu, gde se na takav i slične načine pokušavalo nauditi Crnoj Gori i njenoj državnoj politici“, objasnio je Đukanović.\nOn je istakao da postoji napredak u odnosima Crne Gore i Srbije nakon formiranja nove vlasti u Srbiji.\n„Od formiranja nove vlasti u Srbiji ne registrujemo ne samo takve drastične negativne namere prema Crnoj Gori, nego ni negativne tonove“, naglasio je crnogosrki premijer.\nPrema njegovim rečima, Crna Gora i Srbija imaju partnerski odnos koji doprinosi postepenom ozdravljenju međudržavnih odnosa sa ambicijom, kako je naveo, da ti odnosi budu primerni i da doprinesu ukupnom ozdravljenju društava i demokratskom napretku na zapadnom Balkanu.\nĐukanović je potvrdio da će se pojaviti na saslušanju u Tužilaštvu povodom ubistva novinara Duška Jovanovića.\n„Do sada nisam bio u prilici da dam iskaz u Tužilaštvu zbog obaveza na međunarodnom planu“, rekao je Đukanović, dodajući da će to učiniti u najkraćem mogućem roku.


Njujork traži 35 miliona dolara za osiguranje Trampa – The PRESTIGE\nSvijet 07.12.2016. donald tramp, New York, osiguranje\nGradonačelnik Njujorka Bil de Blasio od američkih federalnih vlasti zatražio je dodatni budžet od 35 miliona dolara za troškove osiguranja novoizabranog predsjednika SAD-a Donalda Trampa\nGradonačelnik Blasio u ponedjeljak je istakao kako je dodatni budžet potreban za osiguranje Trampa do 20. januara 2017. godine, kada bi se on trebao preseliti u Bijelu kuću. On je u pismu upućenom trenutnom američkom predsjedniku Baraku Obami napisao kako je potreban dodatni budžet za troškove osiguranja oko Tramp Tovera u blizini kojeg često dolazi do protesta.\nRazlog povećanja troškova tajne službe i policijskog odjela Njujorka jeste to što Tramp sastanke nakon izbora drži u Tramp Toveru, na Manhetenu. Peta avenija u kojoj se nalaze luksuzne radnje često bude zatvorena za saobraćaj što izaziva pad prodaje, a samim tim i nezadovoljstvo trgovaca i vlasnika trgovina. S druge strane, postoje i oni koji su pronašli način da iskoriste ovu situaciju. Tako agenti za nekretnine u reklamama naglašavaju da klijenti dobijaju ”usluge tajne službe”.\nRanije je supruga Trampa, Melanija Tramp istakla kako se neće preseliti iz Njujorka u Bijelu kuću zbog školovanja 10-godišnjeg sina Barona. Samim tim će biti povećani troškovi osiguranja buduće najuticajnije američke porodice.


Kao nova funkcija LG premijum soundbar zvučnika, a ukupno će ih biti četiri, bazirana je na veštačkoj inteligenciji, AI Room Calibration. Ova funkcija obezbeđuje optimizovaniji zvuk automatskim prilagođavanjem autputa specifičnim karakteristikama prostorije. Ovi napredni modeli su samopodesivi, mogu da prepoznaju i analiziraju tonove kako bi tačno procenili dimenzije datog prostora i prilagodili mu se. Prilikom puštanja sadržaja čiji je mastering urađen uz pomoć tehnologija Dolby Atmos ili DTS:X, AI Room Calibration korisnicima omogućava da uživaju u izrazito realističnom zvuku koji deluje kao da dolazi iz više smerova. Osim toga, premijum soundbar zvučnici kompanije LG odlikuju se naprednim algoritmom obrade koji može da poboljša konvencionalne formate fajlova i da ih približi studijskom kvalitetu.\nDodatno imaju funkciju 4K Pass-Through i daju audio koji je više nalik na bioskopski uz mogućnost dodavanja kompleta bežičnih zadnjih zvučnika SPK8, koji je kompatibilan sa većinom novih modela LG soundbar zvučnika. Takođe, pomoću Google Asistenta koji je ugrađen u još veći broj modela za 2020. godinu, korisnici mogu praktično i lako upravljati kompatibilnim pametnim kućnim uređajima sa svog LG soundbar zvučnika jednostavnim glasovnim komandama.\nPovezivanje će biti lakše nego ikad zahvaljujući poboljšanom audio povratnom kanalu (eARC), te korisnici mogu da eksterne uređaje direktno priključe na svoje televizore koji podržavaju eARC i uživaju u trodimenzionalnom zvuku audio formata visoke rezolucije kao što su Dolby True HD i DTS Master Audio1.\nOd četiri soundbar zvučnika koje je LG spremio, već su dva dobila CES nagrade za inovacije. Premijum modeli SN9YG i SN11RG dobili su priznanje za unapređen kvalitet zvuka i lakoću korišćenja, dok vodeći model SN11RG predstavlja 7.1.4-kanalni sistem koji sadrži i dva bežična zadnja zvučnika koja pružaju zvuk koji se prostire napred i uvis u cilju pružanja savršenog audio doživljaja u 360 stepeni.